hotchpotch/miracl-hf-unified huggingface dataset:
యోగసిద్ధి
యోగ సిద్ధి బ్రహ్మమానసపుత్రులలో ఒక్కఁడు. ఇతని భార్య పేరు స్మృతి. ఇతనికి బృహస్పతి, ఉతథ్యుఁడు లేక సంవర్తుఁడు అను నిరువురు కొడుకులును, మరియు యోగసిద్ధి అను నొక కూఁతురును కలిగిరి. ఈయోగసిద్ధి అష్టవసువులలో ఒక్కఁడగు ప్రభాసుని వివాహము చేసికొని అతనియందు విశ్వకర్మను కనెను.
తొల్లి అగ్నిదేవుఁడు దేవతలతోడి యలుకచే హవ్యంబుల వహింపనొల్లక వనమునకు చన దేవతలు అధికతపోవిజృంభితుఁడగు అంగిరసుని అగ్నిపదమునందు ఉంచిరి. అంత కొంతకాలమునకు వెనుక అగ్ని మరలి రాఁగా అంగిరసుఁడు అతనిని ప్రథమాగ్నియయి ఉండుమని తాను అతనికి ప్రథమ పుత్రుఁడయి అగ్నిసారూప్యమున తేజరిల్లెను. ఈరూపమున ఇతనికి శివ అను భార్యయందు బృహజ్జ్యోతి, బృహత్కీర్తి, బృహన్ముఖుఁడు, బృహన్మతి, బృహద్భానుఁడు, బృహస్పతి, బృహద్బ్రహ్మ అను ఏడుగురు కొడుకులును, అనుమతి, రాక, సినీవాలి, కుహువు, అర్చిష్మతి, హవిష్మతి, మహామతి అను నేడుగురు కూఁతులును పుట్టిరి. వీరును వీరి సంతతివారందఱును అగ్నిస్వరూపులయి ఉందురు.
కాలయవనుడు
కాల యవనుడు నారదుని ఉపదేశమున మధురపై దండు ఎత్తిరాగా, కృష్ణుఁడు విశ్వకర్మ వలన సముద్ర మధ్యమున ద్వారకాపురిని కట్టించి అందు మధురాపుర జనులను అందఱను చేర్చి తాను నిరాయుధుడై పురము వెలువడి ముచికుందుడు నిద్రించుచు ఉండిన పర్వతగహమునకు పరుగెత్తెను. కాలయవనుడు అతనిని తఱుముకొని పోయి ఆగహలోనికి దూఱి అందు నిద్రించు ముచుకుందుని కృష్ణుడు అని తలచి తన్నగా అతడు మేల్కని వాని చూడ వాడు భస్మము అయ్యెను.
ఒకప్పుడు సాల్వుడు గార్గ్యుని షండుడు అని పలుకఁగా యాదవులు అందఱు వాని చూచి నవ్విరి. అందుమీఁద ఆగార్గ్యుడు లోహచూర్ణము భుజించుచు పండ్రెండేండ్లు అత్యుగ్రము అగు తపము ఆచరించి కాలయవనుని పుట్టించినట్లుపురాణాలలో చెప్పఁబడి ఉన్నది.
రెసిస్టన్సు బట్ వెల్డింగు
రెసిస్టెన్సు బట్ వెల్డింగు విధానంలో ఎక్కువగా తీగెల (wires) అంచులను అతుకుటకు ఉపయోగిస్తుంటారు సాధారణంగా రాగి మరియు అల్యూమినియం తీగెలను తయారు చేయు పరిశ్రమలలో, తీగెలను తయారుచేయున్నప్పుడు తెగిన తీగెయొక్క రెండు అంచులను అతికెదరు.తక్కువ మందమున్న ఉక్కు, నికెల్ మరియుమిశ్రమ లోహ తీగెలను అతికెదరు.ఈ వెల్డింగు విధానంలో కూడా లోహంల విద్యుత్తు ప్రవాహ నిరోధక గుణాన్నిఉపయోగించుకొని మరియు వత్తిడిని అతుకు సమయంలో ప్రయోగించి తీగెలను/తంత్రులను అతికెదరు.
రెసిస్టెన్సు బట్ వెల్డింగును అఫ్‌సెట్ (upset) వెల్డింగు అనికూడా అంటారు.ఈ వెల్డింగు విధానం కూడా ఒకరకమైన స్పాట్ వెల్డింగు (చుక్క వెల్డింగు) వంటిదే.ఇందులో కూడా ఒక తీగఒక అంచు/చివర స్థిరంగా బంధింపబడివుండగా, రెండవ చివర ముందుకు వెనుకకు కదలును.స్పాట్ వెల్డింగు పద్ధతిలో విద్యుత్తుప్రవాహాన్ని ప్రవహింప చేయుటకు ప్రత్యేకంగా స్థిరంగా వున్న మరియు కదిలే టంగ్‌స్టన్ ఎలక్ట్రోడులు వుండగా, బట్ వెల్డింగులో అతుకబడే తీగలే ఎలక్ట్రోడులుగా పనిచేయును.
బట్ లేదా అప్‌సెట్ వెల్డింగులో తీగెల రెండు అంచులవద్ద లోహం కరగి ఒకదానితో ఒకటి సమ్మేళనం చెంది అతుకుకొనుటకు, విద్యుత్తును ప్రవహింపచేసి, లోహంల విద్యుత్తు నిరోధకతత్వం వలన వేడి/ఉష్ణం ఏర్పరచి, వత్తిడి సహాయంతో లోహంలను అతికించడం జరుగుతుంది . 
వెల్డింగు యంత్రం లేదా పరికరం దాని పై పనిచేయు కార్మికుడు నిల్చోని లేదా ఎత్తైన స్టూల్ మీద/పీట మీద కూర్చోని సునాయాసంగా పనిచేయుటకు అనుకూలంమైన ఎత్తులో అమర్చబడివుండును.యంత్రానికి రెండు దవడల (jaws) వంటి భాగంలుండును.వెల్డింగు యంత్రం యొక్క ఒక దవడ వంటి భాగం కదలకుండా నిశ్చలంగా/స్థిరంగా వుండును, రెండవది ఒక లివరు (liver) సహాయంన ముందుకు వెనకకు భూసమాంతరంగా (horizontally) కదలును.యంత్రంయొక్క దవడల వంటి భాగంలో అతుకవలసిన తీగలను కదలకుండా పట్టివుంచు అమరిక వుండును.పరికరంయొక్క లివరు చేతితో లేదా కాలితో పనిచేతునట్లు నిర్మింపబడి వుండును.అతుకు రెండు తీగెలకు ఒక ట్రాన్సుఫ్రార్మరు ద్వారా విద్యుత్తును ప్రవహింప చేయు ఏర్పాటు వుండును.వెల్డింగు యంత్రానికి తీగెలను భూసమాంతరంగా బిగించెదరు.ఈ వెల్డింగు యంత్రాలలో వ్యక్తి నియంత్రణలో పనిచేయునవి (manually, వ్యక్తి నియంత్రణ లేకుండ స్వంయచలిత (automatic) వెల్డింగు యంత్రాలున్నాయి.4 మి.మీ.నుండి40 మి.మీ మందం/వ్యాసం వున్నఉక్కు లోహ తీగెలను అతుకు యంత్రాలున్నాయి.
లోహ తీగెలను తయారు చేయు పరిశ్రమలలో ఉత్పత్తి సమయంలోకొన్ని సమయాలలో తీగె తెగిపోవడం జరుగుతుంది.అందువలన లోహతీగెల పరిశ్రమలలో ఈ వెల్డింగు ప్రక్రియ అవసరం.అతుకవలసిన తీగెల చివరలను శుభ్రం చేసి, వెల్డింగు యంత్రం యొక్క రెండు దవడలకున్న క్లాంపులతో గట్టిగా కదలకుండ క్షితిజ సమాంతరంగా, అభిముఖంగా బిగించెదరు.ఇప్పుడు లివరును కదపడటం ద్వారా ఒకతీగె యొక్క చివర రెండో తీగెయొక్క చివరను గట్టిగా తాకి, వత్తిడిని కలుగచేయును.ఇప్పుడు అలా ఒకతీగేంచు మరోతీగె అంచును బలంగా నొక్కి వత్తిడి ప్రభావంలో వుండగా, తీగెలలో స్టెప్& డవున్ ట్రాన్సుఫార్మర్ ద్వారా విద్యుత్తు ప్రవహింపచెయ్యడం జరుగుతుంది.లోహం యొక్క విద్యుత్తు నిరోధక తత్వం వలన రెండు తీగెల చివరల వద్ద వేడి పుట్టుతుంది, అదే సమయంలో తీగెలమీద వత్తీది/బల ప్రయోగం కొనసాగుతుంది, వేడెక్కిన అంచులు కరగి ఒకదానితో ఒకటి మేళనంచెందును.అదే సమయంలో ప్రయోగిస్తున్న బహ్యావత్తిడి కారణంగా అతుకు ఏర్పడిన ప్రాంతంలో తీగె కొద్దిగా వుబ్బును.అందుచేతనే దీన్ని బట్ లేదా అప్‌సెట్ వెల్డింగు అనడం జరుగుతుంది.అతుకు ఏర్పడిన తరువాత విద్యుత్తు ప్రవాహాన్ని ఆపివేసి, బహ్యావత్తిడిని అతుకు చల్లారేవరకు ఉపసంహరించరు.చల్లారిన తరువాత క్లాంపులను వదులుచేసి తీగెను బయటకు తీయుదురు.వుబ్బుభాగాన్ని అవసరమైనచో రాపిడి (grinding) చేసి తొలగించెదరు.
సాహిత్య సురభి
సాహిత్య సురభి పుస్తకాన్ని జ్ఞానపీఠ్ పురస్కార గ్రహీత, కవిసమ్రాట్ విశ్వనాథ సత్యనారాయణ రచించిన విమర్శ గ్రంథం.
సాహిత్య సురభిని గ్రంథకర్త విశ్వనాథ సత్యనారాయణ 1968-69లో వ్రాశారు. ఈ గ్రంథం 1969లో మొదటి ముద్రణ పొందింది. 2007లో గ్రంథకర్త కుమారుడు విశ్వనాథ పావనిశాస్త్రి సంపాదకత్వంలో పునర్ముద్రణ పొందింది. తెలుగు వారి నిత్యవ్యవహారంలోంచి తెలుగు పద్యాలు తప్పుకుపోవడం వల్ల ఎంత చదువుకున్నవారైనా కూడా తెలుగు పద్యాలు విని, చదివి అర్థం చేసుకోలేకపోతున్నారనీ, అందుకే 300 పద్యాలు (కొన్ని శ్లోకాలు కూడా), వాటికి అర్థాలు, దాని వెనుక భావం, దానిలో విశేషార్థం వివరిస్తూ తానీ గ్రంథం రచించానని విశ్వనాథ సత్యనారాయణ పేర్కొన్నారు. "ఈ మూడువందల పద్యములు పనిపెట్టుకుని మాటిమాటికి చదువుకున్నచో, వ్రాసిన వ్యాఖ్యానములు తెలిసికొన్నచో, ప్రతివాడును సామాన్యమైన ఆంధ్రభాషావేత్త యగుని. వానిని పండితుడు అనవచ్చున"ని గ్రంథకర్త స్వయంగా పీఠికలో వ్రాసుకున్నారు. "నేటి దేశమున మన యాంధ్రభాషా జ్ఞానమును ప్రజలలో సముద్ధరించుటకు చేసిన ప్రయత్నమిది " అని పుస్తకాన్ని గురించి తెలిపారు.
ఎంపిక చేసుకున్న వివిధ పద్యాలకు, కొన్ని శ్లోకాలకు ప్రతిపదార్థ, భావ, విశేషార్థ సహిత వ్యాఖ్యానాలు అందజేశారు. మొత్తం 300 ఉన్న ఆ పద్యాలు, శ్లోకాల్లో అన్ని విధాలుగా వైవిధ్యం కలిగేలా జాగ్రత్త వహించారు.
మహిళా పార్లమెంటు సభ్యులు
భారతదేశంలొని పార్లమెంటు సభ్యులలో మహిళల గురించిన వ్యాసాల జాబితా:
ఆంధ్ర వాగ్గేయకార చరిత్రము
ఆంధ్ర వాగ్గేయకార చరిత్రము గ్రంథాన్ని ప్రముఖ సంగీతకారుడు, చారిత్రికుడు, కేంద్ర సాహిత్య అకాడమీ పురస్కార గ్రహీత బాలాంత్రపు రజనీకాంత రావు రచించారు.
దీనితో ఆంధ్రుల సంగీత సాహిత్యాల చరిత్రావగాహన 18వ శతాబ్దం నుంచి 20వ శతాబ్దానికి వచ్చింది. ఇప్పటికీ అందులో ఉన్న విషయాలు త్రోసిరాజన్న రచనలు రాలేదు. ఆంధ్రవాగ్గేయకార చరిత్రము గ్రంథరచనకు గాను బాలాంత్రపు రజనీకాంతరావు ప్రతిష్ఠాత్మక కేంద్ర సాహిత్య అకాడమీ పురస్కారాన్ని పొందారు.
భోగేశ్వరం(కలిదిండి)
"భోగేశ్వరం(కలిదిండి)" కృష్ణా జిల్లా కలిదిండి మండలానికి చెందిన గ్రామం.
సముద్రమట్టానికి 8 మీ.ఎత్తు
భీమవరం, పెడన, ఏలూరు, గుడివాడ
కైకలూరు, ఆకివీడు, కాల్ల, మండవల్లి
మండల పరిషత్ పాఠశాల, భోగేశ్వరం
కలిదిండి, గురవాయపాలెం నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 80 కి.మీ
శ్రీ పార్వతీ సమేత పాతాళ భోగేశ్వరస్వామివారి ఆలయం, భోగేశ్వరం
శ్రీ పార్వతీ సమేత పాతాళ భోగేశ్వరస్వామివారి ఆలయం, భోగేశ్వరం.[1] ఈనాడు కృష్ణా; 2014, ఫిబ్రవరి-24, 9వ పేజీ.
గృహలక్ష్మి స్వర్ణకంకణము
20వ శతాబ్దంలో ప్రముఖ ఆయుర్వేద వైద్యనిపుణులు కె.యన్. కేసరి స్త్రీల సంక్షేమ కార్యక్రమాలు చేపట్టేరు. 1924 లో గృహలక్ష్మి మాసపత్రిక స్థాపించి స్త్రీవిద్యకీ, రచనావ్యాసంగానికి కృషి చేసేరు. 1934లో స్వర్ణకంకణము పురస్కారము ప్రారంభించి సాహిత్య, సాంస్కృతిక, తదితర రంగాలలో విశిష్టసేవ చేసిన స్త్రీలను సత్కరిస్తున్నారు. ఆధునిక యుగంలో స్త్రీలని క్రమపద్ధతిలో ఏటా సత్కరించడం ఈ స్వర్ణకంకణముతో మొదలయింది. 
స్వర్ణకంకణముతో సత్కారం పొందిన మహిళలు
1962, 1963 సంవత్సరాలలో బహుమతులు ఇవ్వలేదు.
ఏకాంబరేశ్వర దేవాలయం
ఏకాంబరేశ్వర దేవాలయం () లేదా ఏకాంబరేశ్వర దేవాలయం తమిళనాడు నందలి కంచిలో ఉన్న పంచభూత క్షేత్రాలలో ఒకటి . ఈ దేవాలయ గోపురం ఎత్తు 59 మీటర్లు ఉంది. ఇది భారతదేశంలో అతిపెద్ద గోపురాలలో ఒకటి
కంచిలో ఉన్న ఏకాంబరేశ్వర దేవాలయం పంచభూత క్షేత్రాలలో ఒకటి. ఏకామ్ర .ఆమ్ర=మామిడి ;అంబర=వస్త్రం ,ఆకాశం అని నానార్థాలు. ఏకామ్రేశ్వరస్వామి ఆంటే ఒక్క మామిడి చెట్టు కైంద వెలసిన స్వామి అని అర్థం. ఏకాంబరేశ్వరుడు భూమిని సూచిస్తాడు. ఈ క్షేత్రం యొక్క పురాణగాథను ఆలయ ప్రవేశ ద్వారం వద్ద ఎడమ వైపున చిత్రాలలో తిలకించవచ్చు.ఈ దేవాలయంలోని ప్రధాన దైవం శివుడు. ఆలయంలో నాలుగు వైపులా నాలుగు గాలి గోపురాలు ఉన్నాయి. ఒక్కొక్క గాలి గోపురం ఎత్తు 57 మీటర్లు. దేవాలయం లోపలి మండపంలో వెయ్యి స్తంభాలు ఉన్నాయి. ఆలయంలో 1,008 శివలింగాలు ప్రతిష్ఠించబడి ఉన్నాయి. ఈ దేవాలయంలో ఉన్న 3,500 సంవత్సరాల వయస్సు కల మామిడి వృక్షంలోని నాలుగు కొమ్మలు నాలుగు రకాల రుచిగల పళ్ళు కాస్తాయి. సంతానంలేని దంపతులు ఈ చెట్టు క్రిందపడే పండు పట్టుకొని ఆ పండుని సేవిస్తే సంతానం కలుగుతుందని ఇక్కడి ప్రజల నమ్మకం. అయితే ఇంతటి ప్రాశస్త్యం కలిగిన ఈ మామిడి వృక్షం యొక్క కాండం మాత్రమే చూడగలం ప్రస్తుతం . ఈ మామిడి వృక్షం యొక్క కాండాన్ని అద్దాల పెట్టెలో ఉంచి దేవాలయంలో భద్రపరిచారు. ఇప్పుడు పురాతన మామిడి వృక్షం స్థానంలో, దేవస్థానం వారు కొత్తగా మరో మామిడి వృక్షం నాటారు. మరో ఆసక్తికరమైన విశేషం ఏమిటంటే, ఈ మామిడి వృక్షం క్రింద పార్వతీపరమేశ్వరులు, పార్వతీదేవి కుమారస్వామిని ఒడిలో కూర్చోపెట్టుకొని వధూవరులుగా దర్శనమిస్తారు. ఇక్కడే మనం తపోకామాక్షిని కూడా దర్శించవచ్చు. ఈ క్షేత్రం 108 వైష్ణవ దివ్యక్షేత్రాలలో ఒకటి. తిరునిలథింగల్ తుండం అనే మహా విష్ణువు సన్నిధి ఉన్నది. ఇతిహాసం ప్రకారం పార్వతీదేవి ఇక్కడ ఉన్న మామిడి వృక్షం క్రింద తపస్సు చేసిందని, శివుడు పార్వతిని పరీక్షించదలచి అగ్ని ని పంపాడని, అప్పుడు పార్వతి విష్ణువు ను ప్రార్థించగా విష్ణువు అగ్నిని చల్లార్చడానికి శివుని తలమీద ఉన్న చంద్రుని చల్లని కిరణాలు ప్రసరింపజేశాడని కథ. తరువాత శివుడు పార్వతి మీదకు గంగ ను ప్రవహింప జేయగా, పార్వతి గంగను ప్రార్థించి, వారిద్దరు శివుడి భార్యలని చెప్పగా గంగ పార్వతికి హాని జరపలేదు. అమ్మవారి ఆలింగనస్పర్శ చేత పులకాంకితుడైన పరమేశ్వరుడు అమ్మవారికి సాక్షాత్కరించి అనుగ్రహించినట్లు స్థల పురాణము.. ఇక్కడ ఉన్న విష్ణువు ను వామనమూర్తిగా పూజిస్తారు.
పంచ భూతములనగా 1.నింగి 2.నేల 3. గాలి 4. నీరు 5. నిప్పు.ఈ అయిదు మూలకాల అభివ్యక్తీకరణమే పంచ భూత క్షేత్రాలు. ఈ అయిదింటిలో నాలుగు తమిళనాడులోనూ ఒకటి ఆంధ్ర రాష్ట్రం లోనూ గలవు. అవి:
కర్ణాటక సంగీత త్రిమూర్తులలో ఒకరైన శ్రీ ముద్దుస్వామి దీక్షితులు ఈ క్షేత్రాన్ని దర్శించి పూర్వికల్యాణి రాగం లో ఏకామ్రనాథం భజేహం మఱియు భైరవి రాగం లో చింతయమా కంద మూల కందం అను కృతులను రచియించిరి.
ఉదయం 6 గంటలు మొదలు మధ్యాహ్నం 12.30 వఱకు
సాయంత్రం 4 గంటలు మొదలు రాత్రి 8.30 వఱకు
తెలుగు రచయిత్రుల జాబితా
తెలుగు రచయిత్రుల జాబితా
ఖాకీవనం
ఖాకీవనం నవలను ప్రముఖ రచయిత, పత్రికా సంపాదకుడు, నిర్వాహకుడు కె.ఎన్.వై.పతంజలి రచించారు.
ఖాకీవనం ప్రముఖ రచయిత, పత్రికా సంపాదకుడు కె.ఎన్.వై.పతంజలి తొలి నవల. ఈ నవల చతుర మాసపత్రిక 1980 నవంబరు సంచికలో మొదట ముద్రణ పొందింది. 2012 నవంబరులో మనసు ఫౌండేషన్ ప్రచురించిన పతంజలి సాహిత్యం తొలిసంపుటంలో చోటుచేసుకుంది.
ఈ నవలలోని వివరాలలో అధికభాగం వివిధ దిన, వారపత్రికల నుండి సేకరించిన యదార్థాలే గానీ కల్పితాలు కావని రచయిత పేర్కొన్నారు. ఈ అంశాన్ని గురించి చెప్తూ "ఈ నవలలోని కథ సౌలభ్యం కోసం తెలుగు దేశంలోనే జరిగినట్లుగా వ్రాయబడింది. పాత్రలను కూడా తెలుగువారిగానే పరిచయం చేయటం జరిగింది... అయితే. వాస్తవంలో ఈ కథ తెలుగు దేశానికే పరిమితం కాదు. భారతదేశంలో ఎక్కడనయినా ఈ సంఘటనలు జరిగి ఉండవచ్చు. పాత్రలు ఏ ప్రాంతానివైనా కావచ్చు" అంటారు గ్రంథకర్త నవల చివర ప్రచురించిన నోట్ లో.
ఖాకీవనం నవలను రచయిత కె.ఎన్.వై.పతంజలి తన గురువులు అని పేర్కొంటూ శ్రీశ్రీ, చాసో, రావిశాస్త్రిల దివ్యస్మృతికి అంకితం ఇచ్చారు.
"ప్రధాన వ్యాసం: కె.ఎన్.వై.పతంజలి"
కె.ఎన్.వై.పతంజలి (29.3.1952 - 11.3.2009) ప్రముఖ రచయిత, సంపాదకుడు. ఆయన పలు నవలలు, కథలు, అనువాద రచనలు, సంపాదకీయాలు, వ్యాసాలు, ఇతరేతర ప్రక్రియలు చేపట్టిన బహు గ్రంథకర్త. ఈనాడు, ఉదయం, సాక్షి వంటి వివిధ పత్రికల్లో ఉపసంపాదకునిగా, సంపాదకునిగా పలు హోదాల్లో పనిచేశారు. స్వయంగా పతంజలి పత్రిక అనే దినపత్రికను కొన్నాళ్లు నిర్వహించారు.
ఖాకీవనం నవల పోలీసు వ్యవస్థ వల్ల పోలీసులు, సామాన్యులు ఎదుర్కొనే ఇబ్బందులను ఇతివృత్తంగా స్వీకరించింది. ఉన్నతాధికారుల ఇళ్లవద్ద ఆర్డర్లీ పేరిట పనిచేసే కానిస్టేబుళ్ళు, ఎదురు చెప్పడానికి వీల్లేకుండా ఉన్నతాధికారి మాటను ఔదల దాల్చవలసిన కానిస్టేబుళ్ళు ఎదురుతిరిగి వ్యవస్థపై తిరుగుబాటు చేయడం ముఖ్య కథాంశం. ఈ నవలలోని వివరాలు దిన, వార పత్రికల్లోనించి స్వీకరించిన యదార్థాలని రచయిత స్వయంగా చెప్పుకున్నారు.
పెంపుడు జంతువులు (నవల)
పెంపుడు జంతువులు నవలను ప్రముఖ రచయిత, పత్రికా సంపాదకుడు కె.ఎన్.వై.పతంజలి రచించారు.
పెంపుడు జంతువులు ప్రముఖ రచయిత, పత్రికా సంపాదకుడు కె.ఎన్.వై.పతంజలి మలి నవల. ఈ నవల వారం వారం వారపత్రికలో 1982లో మొదట ముద్రణ పొందింది. 2012 నవంబరులో మనసు ఫౌండేషన్ ప్రచురించిన పతంజలి సాహిత్యం తొలిసంపుటంలో చోటుచేసుకుంది.
పతంజలి పెంపుడు జంతువులు నవలను తన అన్న సీతా రామకృష్ణరాజు, తమ్ముళ్ళు జానకి న్యాయ గౌతమశంకర్, భగవాన్ కృష్ణ మీమాంస జైమిని, వేదాంత వ్యాస ప్రసాద్, చెల్లెలు పద్మినీ రాజేశ్వరిదేవిలకు అంకితం ఇచ్చారు.
"ప్రధాన వ్యాసం: కె.ఎన్.వై.పతంజలి"
కె.ఎన్.వై.పతంజలి(29.3.1952 - 11.3.2009) ప్రముఖ రచయిత, సంపాదకుడు. ఆయన పలు నవలలు, కథలు, అనువాద రచనలు, సంపాదకీయాలు, వ్యాసాలు, ఇతరేతర ప్రక్రియలు చేపట్టిన బహు గ్రంథకర్త. ఈనాడు, ఉదయం, సాక్షి వంటి వివిధ పత్రికల్లో ఉపసంపాదకునిగా, సంపాదకునిగా పలు హోదాల్లో పనిచేశారు. స్వయంగా పతంజలి పత్రిక అనే దినపత్రికను కొన్నాళ్లు నిర్వహించారు.
తొలి నవల ఖాకీవనంకు పోలీసు వ్యవస్థలోని చీకటికోణాలు ఇతివృత్తంగా స్వీకరించిన పతంజలి రెండవ నవలైన పెంపుడు జంతువులుకు పత్రికారంగంలోని తెరవెనుక విషయాలను కథావస్తువుగా ఎంచుకున్నారు. పత్రికావిలువలు నశించిపోయి దౌర్జన్యాలకు పాత్రికేయులు కొమ్ముకాయడం, తుదకు పాత్రికేయుని వ్యక్తిగత జీవితంపైనే వారు దాడిచేసి తప్పించుకోవడం వంటివి కథలోని అంశాలు.
సాహసవంతుడు
విడుదల తేదీ: 6 అక్టోబరు,1978
ఈ చిత్రం భారత దేశంలోనే మొట్టమొదటి సారిగా ప్రాసెస్‌లో చిత్రీకరించబడింది. ఈ పద్ధతిలో తయారయ్యే సినిమాను థియేటర్లలో వీక్షిస్తున్నప్పుడు ప్రేక్షకులకు తెరమీది సన్నివేశానికి దగ్గరగా ఉన్నామనే అనుభూతి కలుగుతుంది.
లింగ యోని
లింగ యోని అనునది శివలింగం నిర్మాణం లోని ఒక భాగం. ఒక పరిపూర్ణ శివలింగంలో లింగం మరియు యోనిలు ఉంటాయి. యోనిలో ఇనుమడింపజేసిన లింగాన్నే ఆలయాలలో శివలింగంగా పూజిస్తారు. యోని ఆది పరాశక్తి యొక్క చిహ్నము. యోని శివుడి దేవేరి. లింగం యోని పూరకము. లింగ యోనుల సంగమం సృష్టి మరియు పునరుత్పత్తి అనే శాశ్వత ప్రక్రియని సూచిస్తుంది. 19వ శతాబ్దపు ద్వితీయార్థము నుండి యోని మరియు లింగాలు స్త్రీ పురుష జనేంద్రియాలకు సూచికలుగా అభివర్ణింపబడుతున్నాయి.
హిందూమతము లోని వివిధ పురాతన వ్రాతలలో యోని గురించిన ప్రస్తావనలు ఉన్నాయి. హిందూ తత్త్వములో తంత్ర శాస్త్రం ప్రకారం యోని అనునది జీవమూలము. శక్తికి, దేవికి యోని ప్రతిరూపంగా, సృష్టి ఆసాంతానికి జీవం పోసే ఒక మహత్తర శక్తిగా పరిగణింపబడుతుంది.
భారతీయ మతాలలోని వేదాలు, భగవద్గీత లలో యోని జీవ రూపంగా, జాతిగా చెప్పబడింది. ఈ సృష్టిలో మనుష్య యోనులతో కలిపి 8.4 మిలియను యోనులు కలవని లెక్క. మనుష్య యోని యొక్క ప్రాప్తి వివిధ దశలలో సంభవించే వివిధ జన్మలలో (ఉదా:కీటకము, మీనము, హిరణము, వానరము యొక్క అవతారాలలో ఉన్న యోనులు) చేసిన సత్కార్యాల యొక్క సత్కర్మ వలన ప్రాప్తిస్తుంది అని నమ్మకము ఉంది. దుష్కార్యాలు చేయటం వలన రాక్షస యోని సంభవిస్తుంది. మనిషి యొక్క జన్మ, పునర్జన్మ, జీవిత చక్రం వివిధ యోనులలో సంభవిస్తుంది. మోక్షము పొందిన మానవుడు జీవిత చక్రాన్ని ఛేదించి బ్రహ్మ ప్రక్కన స్థానాన్ని పొందుతాడు.
యోని అనునది శక్తినీ, సృష్టి యొక్క సృజనాత్మక శక్తినీ ప్రతిబింబించేది. యోనిలో ఇనుమడింపజేసిన రాతి లింగం శివుణ్ణి ప్రతిబింబిస్తుంది. లింగం అనునది సర్వసృష్టికీ బీజాతీత మూలం. యోనితో సంగమించిన లింగం అంతర్గత సత్యం యొక్క అద్వైతాన్ని, బీజాతీత సంభావ్యతనీ ప్రతిబింబిస్తుంది.
శక్తి ధర్మంలో యోనిని ఆరాధిస్తారు. అస్సాంలో ప్రతి సంవత్సరం జూన్ నెలలో భూదేవి యొక్క మరొక రూపమైన కామాఖ్య యొక్క ఋతుస్రావాన్ని అట్టహాసంగా జరుపుతారు. దీనినే అంబుబాచి మేళాగా వ్యవహరిస్తారు. మూడు రోజులు కామాఖ్య గుడిని మూసివేసి ఆ తర్వాతి రోజు నుండి భక్తుల, యాత్రికుల సందర్శనార్థం గుడిని తెరుస్తారు. నాలుగు రోజులుగా జరిగే ఈ పండుగకి ప్రతి రోజు కనీసం లక్ష మంది భక్తుల తాకిడి ఉంటుంది. మిగతా గుళ్ళలో వలె దర్శనం చూపుతో కాకుండా, ఈ గుడిలో స్పర్శిస్తేనే దర్శనం అయినట్టు భావిస్తారు. ఆధార శిల పై గల చీలికనుండి భూ అంతర్భాగంలో ఉన్న నీటి ఊట పైకి ఎగచిమ్ముతూ ఉంటుంది. ఈ చీలికని యోనిగా పరిగణిస్తారు. దీనిని పుష్పాలతో, కుంకుమతో, వివిధ రకాల వస్త్రాలతో మరియు అలంకరించబడిన పైటకొంగులతో కప్పి ఉంచుతారు. భక్తులు నైవేద్యాలని నేరుగా దేవికి సమర్పించి, తల్లిని స్పృశించి ఊట నుండి వస్తున్న జలాన్ని సేవిస్తారు. పూజారి భక్తులకి కుంకుమ ప్రసాదాలని ఇస్తాడు. దర్శనం తర్వాత భక్తులు గుడి వెలుపల దీపాలని, అగరొత్తులని వెలిగిస్తారు. దర్శనాన్ని పరిపూర్ణం చేయటానికి గుడి చుట్టూ ప్రదక్షిణలు చేస్తారు.
హరప్పా మరియు మొహెంజో-దారోలలో సింధు లోయ నాగరికతకి చెందిన లింగ యోనులు త్రవ్వకాలలో బయటపడ్డాయి. సంస్కృతి-సంప్రదాయాలు సింధు నాగరికత నుండి వైదిక మరియు ఆధునిక హిందూ పద్ధతులు వారసత్వ సంపదగా తీసుకొనబడ్డాయని చెప్పటానికి పలు మూలాలు గలవు.
అద్దంకి(దక్షణం)
"అద్దంకి(దక్షిణం)",ప్రకాశం జిల్లా,అద్దంకి మండలానికి చెందిన గ్రామము. పిన్ కోడ్. 523 201.
2001 వ.సంవత్సరం జనాభా లెక్కల ప్రకారం గ్రామ జనాభా 18060. ఇందులో పురుషుల సంఖ్య 9077, మహిళల సంఖ్య 8983, గ్రామంలో నివాస గృహాలు 4329 ఉన్నాయి.
గ్రామదేవత శ్రీ పోలేరమ్మ ఆలయం:- ఈ ఆలయంలో 2014, ఆగస్టు-1వ తేదీ శుక్రవారం నాడు, అమ్మవారికి పులగాపన కార్యక్రమం నిర్వహించారు. శనివారం నాడు మహిళలు భారీ యెత్తున పొంగళ్ళు సమర్పించి మొక్కులు తీర్చుకున్నారు. దక్షిణ అద్దంకి పరిధిలోని నర్రావారి పాలెం, వేలమూరిపాడు, కొంగపాడు, బలిజపాడు, గానుగపాలెం, గొర్లమిట్ట గ్రామాల నుండి 500 మంది మహిళలు పొంగళ్ళు చెల్లించగా, పురుషుల సంఖ్య ఉత్సవం నిర్వహించారు. [2]
[2] ఈనాడు ప్రకాశం/అద్దంకి; 2014, ఆగస్టు-3; 1వ పేజీ.
అచ్ఛోద
అచ్ఛోద ఒక పుణ్య నది. 
తొలుత మరీచి నందనులగు పితృగణముల యొక్క మానస కన్యకగా పుట్టి తన పితలచే నిర్మితమగు అచ్ఛోదము అను సరోవరతీరమున సహస్ర దివ్యవర్షములు తపస్సు చేసి పితరుల మెప్పింపగా వారలు దివ్యాలంకారభూషితులయి పొడసూపిరి. అంత ఆపె తన తండ్రులగు వారలలో మావసుఁడు అనువానిని తన పతిఁగా కోరె. ఈ వ్యభిచారముచే ఆమె యోగభ్రష్టయై స్వర్గమునుండి క్రిందికి పడెనుగాని భూమినంటక మధ్యమున నిలిచె. అది దుర్మతియై కోరినను ధీరతచే మావసుఁడు తన మనమును చలింపనీయకుండుటంజేసి యక్కార్యము ప్రవర్తిల్లిన దినము అమావాస్య అని పరంగె. పితృ సంబంధమగునది కావున ఆదినము పితరులకు ముఖ్యము. ఆదినమునందు వారలకు చేసెడి స్వల్పక్రియలనైనను వారు అక్షయములుగ భావించి తృప్తిఁజెందుదురు. అట్లు అచ్ఛోద తలక్రిందుగా పడి పితరులను అందఱను పలుచందముల వినుతించి నా వ్యభిచారమును మన్నించి నాకు మరల గతులు కలుగునటులు కరుణింపుఁడని వేఁడఁగా ఆ పితరులు దానిం జూచి నీవిపుడు దేవతలు చేసెడు కర్మఫలములను అనుభవించుచుండి యిరువదియెనిమిదవ ద్వాపరమున మీనయోనియందు పుట్టి సత్యవతి అని పేర్కొనంబడి తొలుత పరాశరమహాముని తేజమున వ్యాసమహామునిని కని పిదప శంతనుని భార్యవై విచిత్రవీర్యుఁడు చిత్రాంగదుఁడు అను నిరువురు పుత్రులను కాంచి కడపట అచ్ఛోద అను పుణ్యనదివి అయ్యెదవని చెప్పి అంతర్థానులయిరి.
బోయి విజయభారతి
బోయి విజయభారతి తెలుగులో ప్రముఖ రచయిత్రి . ప్రముఖ కవి బోయి భీమన్న కూతురు.
విజయ భారతి తూర్పు గోదావరి జిల్లా, రాజోలులో 1941 లో జన్మించింది. ఈమె తండ్రి ప్రముఖ రచయిత బోయి భీమన్న, తల్లి నాగరత్నమ్మ. ఈమె మాతామహుడు అంబేద్కర్ మరియు గాంధీలచే ప్రభావితుడైన క్రైస్తవ మిషనరీ పాఠశాలల స్థాయిలో పాఠశాలలను స్థాపించాడు. ఈమె చిన్నతనం నుండే కుసుమ ధర్మన్న వంటి ప్రముఖ దళితోద్యమ నాయకులతో పరిచయమున్న కుటుంబ వాతావరణంలో పెరిగింది.
విజయభారతి కోఠీలోని ఉస్మానియా విశ్వవిద్యాలయం మహిళా కళాశాలలో పోస్టుగ్రాడ్యుయేషన్ చేసింది. ఈమె ' దక్షిణ దేశీయాంధ్ర వాఙ్మయం - సాంఘిక పరిస్థితులు ' అను అంశంపై పరిశోధన చేసి ఉస్మానియా విశ్వవిద్యాలయం నుండి డాక్టరేట్ పట్టా పొందారు.. ఉస్మానియా విశ్వవిద్యాలయంలో తెలుగులో డాక్టరేటు పొందిన ద్వితీయ మహిళ విజయభారతే. తెలుగు అకాడమీలో డిప్యూటి డైరెక్టర్ గా పనిచేసింది. ‘ప్రాచీన సాహిత్యకోశం’, ‘ఆధునిక సాహిత్యకోశం’ ఆమె సంపాదకత్వంలోనే వెలువడినవి. ఈమె 1968లో ప్రముఖ హేతువాది, దళిత నాయకుడు, న్యాయవాది బొజ్జా తారకంను వివాహం చేసుకుంది.
విజయభారతి అంబేద్కర్‌ను, జ్యోతిబా ఫూలేను బాగా అధ్యయనం చేసింది. ఆ ప్రభావాలతో భారతీయ కుల వ్యవస్థ స్వరూప స్వభావాల గురించి పురాణాలు, ఇతి హాసాలు ఆధారంగా విశ్లేషణలు చేస్తూ రచనలు చేసింది. వాటిని హైదరాబాద్‌ బుక్‌ ట్రస్ట్‌ ప్రచురించింది. వాటిలో మొదటిది పురాణాలు-కులవ్యవస్థ, సత్యహరిశ్చంద్రుడు (2002) దీని తొలి రూపం. జ్యోతిబా ఫూలేని ఆంధ్రప్రదేశ్‌ దళిత ఉద్యమాలకు, తెలుగు సాహిత్యానికి పరిచయం చేసిన రచయిత్రి విజయభారతి. ఆమె రాసిన ‘షట్చక్రవర్తులు’ అనే పుస్తక శృంకలానికి 2003వ సంవత్సరంలో కెనడాలోని ‘డాక్టర్‌ అంబేద్కర్‌ ఇంటర్నేషనల్‌ మిషనరీస్‌’, ఆంధ్రప్రదేశ్‌ రాష్ట్ర సాహిత్వ అవార్డులు వచ్చినవి.
బోయి విజయభారతి 1990ల నుండి విశేషంగా దళిత సాహిత్య విమర్శపై కృషిని కొనసాగించింది. విజయభారతి వ్యాసాలలో రెండు రకాల ధోరణులు కనిపిస్తాయి. ఆధునిక దళిత సాహిత్యాన్ని విశ్లేషించటం ఒక ధోరణి కాగా, ప్రాచీన సాహిత్యాన్ని దళిత, స్త్రీవాద కోణాల నుండి విశ్లేషించటం మరొక ధోరణి. 1990లో నలుపు పత్రికలో దళిత సాహిత్యంపై వచ్చిన ఈమె వ్యాసంలో సాంఘిక సమానత్వం, ఆర్థిక ప్రగతి, మానవ స్వేచ్ఛ వంటి రంగాలలో సమాజం నుంచి వేరుగా చేయబడిన వారు దళితులని నిర్వచించి, కుల, మతపరమైన నిషేధాలవల్ల, ఆర్థిక వ్యత్యాసాల వల్ల వేరుగా చూడబడ్తూ, సామాజిక దౌష్ట్యానికి గురి అవుతూ, నిస్సహాయంగా జీవితాలు వెళ్ళదీస్తున్న వారికోసం ఆవేదన చెందటం, సమస్యలు చిత్రించటం, మెరుగు పర్చటానికి పరిష్కార మార్గాలు సూచించటం దళిత సాహిత్య ముఖ్య లక్షణంగా పేర్కొన్నది.
సి.కొత్తకోట
"సి.కొత్తకోట" కడప జిల్లా ఖాజీపేట మండలాంకి చెందిన గ్రామం.
[1] ఈనాడు కడప; 2014,ఫిబ్రవరి-25; 8వ పేజీ.
దత్తాపురం(కొండాపురం)
"దత్తాపురం(కొండాపురం)" కడప జిల్లా కొండాపురం మండలానికి చెందిన గ్రామం. పిన్ కోడ్ నం 516 474., ఎస్.టి.డి.కోడ్ = 08560. [1] ఈనాడు కడప/జమ్మలమడుగు; 2014,ఫిబ్రవరి-25; 1వ పేజీ.
[2] ఈనాడు కడప/జమ్మలమడుగు; 2014,మార్చి-7; 2వ పేజీ.
కౌరుగుంట
"కౌరుగుంట" నెల్లూరు జిల్లా దగదర్తి మండలానికి చెందిన గ్రామం.
2013 జూలైలో ఈ గ్రామ పంచాయతీకి జరిగిన ఎన్నికలలో శ్రీమతి నాగళ్ళ సులోచన, సర్పంచిగా ఎన్నికైనారు. తరువాత వీరు దగదర్తి మండల సర్పంచుల సంఘం ఉపాధ్యక్షురాలిగా ఎన్నికైనారు. [2]
ఆంధ్రప్రదేశ్ రాష్ట్ర పబ్లిక్ సర్వీస్ కమిషన్ రాష్ట్రవ్యాప్తంగా 2011 నోటిఫికేషనులో 62 ఉద్యోగాలకోసం, నిర్వహించిన గ్రూప్-2 పరీక్షలలో, 4 లక్షల మందికి పైగా పోటీ పడగా, కొరుగుంటకు చెందిన శ్రీ అంబటి వెంకటేశ్వర్లు, రాష్ట్రస్థాయిలో మూడవ ర్యాంకు సాధించిలో ఏ.ఎస్.ఓ.గా సెక్రటేరియటులో ఉద్యోగం సంపాదించాడు. ఇతను తన ప్రాథమిక విద్యను స్వగ్రామంలోని పాఠశాలలోనే అభ్యసించాడు. ఆరవ తరగతి నుండి ఇంటరు వరకు, అల్లూరులోనూ, డిగ్రీ కావలిలోనూ, "లా" విద్యను హైదరాబాదులోని ఉస్మానియా విశ్వవిద్యాలయంలోనూ చదివినాడు. ఇతను కొన్ని కారణాల వలన, 2007 నుండి 2011 వరకు, చదువును వదలి, వ్యవసాయం, పశుపోషణతోనే గ్రామంలోనే ఉండిపోవటం విశేషం. [1]
[1] ఈనాడు నెల్లూరు; 2013, జూలై-17; 11వ పేజీ. 
[2] ఈనాడు నెల్లూరు; 2014, ఫిబ్రవరి-25; 5వ పేజీ.
ఆట్రంవారి కండ్రిగ
"ఆట్రంవారికండ్రిగ" నెల్లూరు జిల్లా వెంకటాచలము మండలానికి చెందిన గ్రామం.
[1] ఈనాడు నెల్లూరు/సర్వేపల్లి; 2014,ఫిబ్రవరి-25; 1వ పేజీ.
ఫ్లాష్ బట్ వెల్డింగు
ఫ్లాష్ బట్ వెక్డింగు (Flash Butt welding) అను ప్రక్రియ రెండు లోహంలను అతుకు విధానం.సరిగ్గా నిర్వచించినచో ఒకేరకమైన రెండు లోహభాగంలను అతుకు ప్రక్రియం.లోహాంలను అతుకు ఈ ప్రక్రియ లోహంల కున్న వాటి ప్రత్యేకమైన ఒక గుణాన్ని ఆధారం చేసుకొని పనిచేయును.లోహంలన్నియు విద్యుత్తు వాహకంలైనప్పటికి, అన్నియు ఒకే రకమైన విద్యుత్తు ప్రవాహక లక్షణాన్ని చూపించవు.అన్నిలోహంలు కొంతమేర విద్యుత్తు నిరోధక తత్వాన్ని చూపించును.ముఖ్యంగా వాహకంలో ప్రవహించు విద్యుచ్ఛక్తి యొక్క విద్యుచ్ఛాలక శక్తి పెరిగే కొలది, మరియు వాహక లోహంయొక్క మందం (వ్యాసం) తగ్గెకొలది, వాహకంయొక్క పొడవు పెరిగే కొలది ఈ విద్యుత్తు వాహక నిరోధం విలువ పెరుగుతుంది.
ఫ్లాష్ బట్ వెల్డింగు పనిచేయు విధానంలో బట్ లేదా అప్‌సెట్ వెల్డింగు వంటిదే.నిజం చెప్పాలంటే బట్ వెల్డింగునుండే ఫ్లాష్ బట్ వెల్డింగ్ పరిణితి/అభివృద్ధ్ చెందినది అనిచెప్పవచ్చును. ఫ్లాష్ బట్ వెల్డింగులో కూడా విద్యుత్తు ప్రవాహం (current flow) మరియు వత్తిడి (pressure) రెండింటిని ఉపయోగ్స్తారు.బట్ (అప్‌సెట్) వెల్డింగులో మొదట వత్తిడిని కలిగించి ఆతరువాత విద్యుత్తు ప్రవాహాన్ని కలుగచేసి, వేడిని పుట్టించి, లోహాలను కరగించి అతికెదరు.ఫ్లాష్ బట్ వెల్డింగు విధానం లేదా ప్రక్రియలో మొదట అతుకవలసిన రెండు లోహ అంచులు/చివరల లలో విద్యుత్తును ప్రవహింపచేసి, అంచులవద్ద ఎలక్ట్రానుల ప్రవాహ వత్తిడివలన క్షణికదీప్తి/క్షణప్రభ (flash) ఏర్పడటం వలన లోహాలను వేడిచేసి, అంచులు/చివరలపై ఇప్పుడు వత్తిడిని ఉపయోగించి లోహంలను అతికెదరు
ప్లాష్ బట్ వెల్డింగు యంత్రాలలో పలురకాలున్నాయి.మనిషి పర్యవేక్షణ (manually operated) లో పనిచేయునవి, మనిషి పర్యవేక్షణ లేకుండ స్వయం పనిచేయు (automated) రకాలు, కంప్యూటరు నియంత్రణ (PLC) రకాలున్నాయి.
నోబెల్ పురస్కార మహిళా విజేతలు (పుస్తకం)
నోబెల్ పురస్కార మహిళా విజేతలు తెలుగు భాషలో ప్రచురించబడిన పుస్తకం. చిత్రా గర్గ్ హిందీ రచనను పుట్టపర్తి నాగపద్మిని తెలుగు అనువాదం చేశారు. దీనిని భారత ప్రభుత్వం కు చెందిన సమాచార ప్రసార మంత్రిత్వ శాఖ 2006 లో ముద్రించింది.
జిల్లెల్లమండ
చిత్తూరు జిల్లాకు చెందిన గ్రామము. 
http://censusindia.gov.in/PopulationFinder/Sub_Districts_Master.aspx?state_code=28&district_code=22
గొడే జానకమ్మ
గొడే జానకమ్మ ప్రముఖ రచయిత్రి మరియు సంఘ సంస్కర్త. ఈమె గొడే సూర్యప్రకాశవారు గారి భార్య. ఈమెను విద్యా విశారద అని సమకాలీన కవులు మెచ్చుకొనేవారు.
ఆమె స్త్రీ విద్య కోసం పాటుపడింది. విశాఖపట్టణంలో ఆడపిల్లల కొరకు ఒక పాఠశాలను నెలకొల్పింది.
జానకమ్మ కొన్ని గ్రంథాలను వ్రాయించింది. మరిగంటి వెంకటాచార్యులు అనే కవి "మల్లారి చరిత్ర" అనే కులపురాణం వ్రాశాడు. దీనిలోని కొన్ని నచ్చని విషయాలు వుండడం వలన ఎర్రమిల్లి పేర్రాజు గారిచేత సవరణలు చేయించింది.
నరిగపల్లె
నరిగపల్లె
చిత్తూరు జిల్లాలోని గ్రామాలు.
http://censusindia.gov.in/PopulationFinder/Sub_Districts_Master.aspx?state_code=28&district_code=23
బి.వి.వి.ప్రసాద్
బి.వి.వి.ప్రసాద్ ప్రసిద్ధి పొందుతున్న సమకాలీన కవి.
బొల్లిన వీరవెంకట ప్రసాద్ 21 నవంబరు 1966న జన్మించారు. ఆయన బాల్యం మాతామహులు, నలుగురు మేనమామలు ఉన్న ఉమ్మడికుటుంబంలో గడిచింది. ఆ తరువాత తల్లిదండ్రుల వద్ద ఏడవతరగతి వరకూ చాగల్లులోనూ, బీకాం రెండవ సంవత్సరం వరకూ తణుకులోనూ, చివరి సంవత్సరం కాకినాడలోనూ గడిచాయి. 1991లో మాలతితో వివాహమైంది. గాయత్రి, భార్గవి వారి సంతానం. చదువు ముగించాకా చాలాకాలం పాటు తండ్రికి వ్యాపారంలో సహాయంగా ఉండి, 2003లో పాఠశాల ప్రారంభించారు. మూడేళ్ళపాటు నడచిన పాఠశాల నష్టాల వల్ల ముగించుకుని తండ్రి వ్యాపారాన్ని చూసుకుంటున్నారు.
బి.వి.వి.ప్రసాద్ సాహిత్యం పట్ల ఆసక్తితో పలు కవిత్వ రచనలు చేశారు. స్కూలు చదువులో చిత్రకళతో ప్రారంభమైన సృజనాత్మక వ్యాసంగం, కళాశాల చదువుకు వచ్చేసరికి కవిత్వంగా మారింది. 1989లో తొలి పుస్తకం "ఆరాధన" (కవిత్వ సంకలనం) ప్రచురించేనాటికి కవిత్వం, కథలు, సాహిత్య తత్త్వచింతనలు రాసుకున్నారు. హైకూ ప్రక్రియలో రాసుకున్న కవితలతో 1995, 1997, 1999ల్లో వరుసగా దృశ్యాదృశ్యం, హైకూ, పూలురాలాయి సంపుటాలు ప్రచురించారు. వీరి వచన కవిత్వం 2006లో "నేనే ఈ క్షణం" 2011లో "ఆకాశం" 2015లో "నీలో కొన్నిసార్లు" పేర్లతో సంపుటాలుగా వచ్చింది. 2015లో హైకూలు, హైకూపై వ్యాసాలూ కలిపి "బివివి ప్రసాద్ హైకూలు"గా వచ్చింది.
ఆకాశం (పుస్తకం)
ఆకాశం పుస్తకం ప్రసిద్ధి చెందుతున్న సమకాలీన కవి బి.వి.వి.ప్రసాద్
ఆకాశం బి.వి.వి.ప్రసాద్ 2010-11ల్లోని 4నెలల కాలంలో వ్రాసిన కవిత్వంతో ఆకాశం సంకలనం వెలువరించారు. సంకలనంలో మొత్తం 100 కవితలు ఉన్నాయి. 2011 ఆగస్టులో పాలపిట్ట బుక్స్ పుస్తకాన్ని ప్రచురించింది.
తెలుగు సినిమా సాహిత్యం కథ-కథనం-శిల్పం
తెలుగుసినిమా సాహిత్యం కథ-కథనం-శిల్పం పుస్తకం ప్రముఖ తెలుగు సినీరచయిత పరుచూరి గోపాలకృష్ణ రాసిన సిద్ధాంత గ్రంథం. ఈ గ్రంథంలో తెలుగు సినిమాలలోని కథ, కథనం వాటి శిల్పాలను సప్రమాణికంగా చర్చించారు.
పరుచూరి గోపాలకృష్ణ ప్రముఖ సినీ రచయిత. ఎన్నో సినిమాలకు కథ, స్క్రీన్‌ప్లే, మాటలు అందించి విజయాలను అందుకున్న పరుచూరి బ్రదర్స్లో ఆయన ఒకరు(మరొకరు ఆయన అన్న వెంకటేశ్వరరావు). ఎం.ఎ.(తెలుగు) పూర్తిచేసి ఆంధ్రోపన్యాసకునిగా పనిచేస్తూండగా సినీ అవకాశాలు రావడం, సినీరంగంలో పేరుప్రతిష్టలు, డబ్బు సంపాదించుకోవడంతో ఆంధ్రోపన్యాసకత్వం వదిలివేసి సినిమాల దిశగా వెళ్ళిపోవాల్సివచ్చింది. గోపాలకృష్ణ తల్లికి చిన్నతనం నుంచి తన పిల్లలలో ఎవరైనా డాక్టరు కావాలనే కోరిక ఉండేదిట. ఐతే ఇద్దరు కుమారులూ సినీరంగంలో మిగిలిన పిల్లలు వేరే వృత్తుల్లో స్థిరపడడంతో ఆ కోరిక తీరలేదు. ఆమె కోరికను కనీసం పీహెచ్‌డీ చేసి డాక్టరేట్ పట్టా తీసుకుని పరోక్షంగానైనా తీరుద్దామనే లక్ష్యంతో గోపాలకృష్ణ పీహెచ్‌డీ ప్రారంభించారు. తనకు చక్కని అవగాహన, అనుభవం ఉన్న సినీ సాహిత్యంపై పి.హెచ్.డి. పూర్తిచేసి సిద్ధాంత గ్రంథాన్ని సమర్పించారు. ఈ గ్రంథరచనకు గాను ఆయన పీహెచ్‌డీ అందుకున్నారు. ఈ నేపథ్యంలో తెలుగు సినిమా సాహిత్యం కథ-కథనం-శిల్పం అన్న సిద్ధాంత గ్రంథాన్ని తన తల్లికి అంకితమిచ్చారు గోపాలకృష్ణ.
ఈ గ్రంథంలో తెలుగు సినిమాలో కథాసాహిత్యాన్ని, కథనాన్ని, శిల్పాన్ని వేరువేరు అధ్యాయాలుగా విభజించి చర్చించారు. సాధారణంగా సినిమా ప్రారంభమైన అరగంటలో ప్రధాన పాత్రలను, పాత్రల మనస్తత్త్వాలను పరిచయం చేసి, 30-35నిముషాల నడుమ సినిమాలో కథానాయకుడు(ప్రొటోగనిస్ట్) సాధించాల్సిన సమస్యను సృష్టించి, విశ్రాంతికి ముందు కథను మలుపుతిప్పి, సినిమా పూర్తయ్యే ముందు కథానాయకుడు పూర్తిగా దెబ్బతిన్న స్థితికి తీసుకువెళ్ళి చివరకు విజయాన్ని సాధించడం అనే తరతరాలుగా తెలుగు సినీరంగాన్ని ఏలుతున్న సిద్ధాంతాన్ని కొన్ని ఉదాహరణలతో వివరించారు. సినిమాలో సన్నివేశాలను, ఘట్టాలను నిర్వచించి వాటి భేదాలు నిరూపించడం, సినిమా రచన శిల్పంలో భాగంగా సంభాషణను అవసరమైనచోట సంభాషణలు, మౌనం అవసరమయ్యేచోట మౌనం సినీదర్శకులు, రచయితలు ఎలా సృష్టిస్తారో వివరించారు. ఏ సన్నివేశాల్లో ఏ వివరాలు ప్రేక్షకుల అవగాహన మీద నమ్మకం ఉంచి వదిలేస్తూంటారు, మరి ఏ వివరాలను పాత్రలతో పలికిస్తూంటారు వంటి సూక్ష్మమైన విషయాలను తెలుగు సినిమా క్లాసిక్స్‌ను ఉపయోగించి తెలిపారు.
1857 (పుస్తకం)
1857 శీర్షికన ఆంధ్రభూమి సంపాదకుడు, బహుగ్రంథకర్త ఎం.వి.ఆర్.శాస్త్రి చరిత్ర గ్రంథాన్ని రచించారు.
ఎం.వి.ఆర్.శాస్త్రి మెకాలే అనంతరం భారతదేశ చరిత్ర గురించి తయారైన ప్రామాణిక చరిత్రలోని అసంబద్ధతలను గురించి రచించిన గ్రంథాల వరుసలో 1857 మూడవది. ఈ రచన 2006 మార్చి 26లో ప్రారంభమై 46 వారాలపాటు ఆంధ్రభూమి ఆదివారం అనుబంధంలో ధారావాహికగా ప్రచురితమైంది. తొలి ముద్రణ జనవరి 2007లో జరిగింది. రెండవ ముద్రణ మార్చి 2007, మూడవ ముద్రణ మే 2007, నాల్గవ ముద్రణ మార్చి 2010లలో జరిగాయి.
గ్రంథకర్త ఈ పుస్తకాన్ని "ఆదర్శ గురువు, ఆదర్శ పౌరుడు, నడిచే శివుడు సద్గురు శ్రీ శివానందమూర్తికి" అంటూ తన గురువుకు అంకితమిచ్చారు.
"ప్రధాన వ్యాసం: ఎం.వి.ఆర్.శాస్త్రి"
ఎం.వి.ఆర్.శాస్త్రి ప్రముఖ సంపాదకుడు, రచయిత. ఆయన ఆంధ్రజ్యోతి, ఈనాడు, ఆంధ్రప్రభ పత్రికల్లో వివిధ హోదాల్లో పనిచేశారు. 1994 నుంచి ఆంధ్రభూమి దినపత్రికకు సంపాదకునిగా పనిచేస్తున్నారు. పదిహేడేళ్ళుగా ఉన్నమాట, వీక్ పాయింట్ శీర్షికలు నిర్వహిస్తున్నారు. మన చదువులు, ఉన్నమాట, వీక్ పాయింట్, కాశ్మీర్ కథ, కాశ్మీర్ వ్యథ, ఏది చరిత్ర, ఇదీ చరిత్ర, ఆంధ్రుల కథ వంటి పుస్తకాలు రచించారు.
1957 పుస్తకానికి "మనం మరచిన మహా యుద్ధం" అన్న ఉపశీర్షికని ఉంచారు. గ్రంథంలో 1857లో ఈస్టిండియా కంపెనీ పాలనకు వ్యతిరేకంగా జరిగిన యుద్ధాన్ని గురించి చారిత్రికులు పలువురు పితూరీ, చిల్లర తిరుగుబాటుగా అభివర్ణించారని, అది చాలా పొరపాటని వివరిస్తూ ఎం.వి.ఆర్.శాస్త్రి రచించారు.
1857 పుస్తకం పలు వ్యాసాల సంకలనం. ఆ వ్యాసలు ఇవి:
కల్యాణ ఏకాదశి
మాఘమాసంలో బహుళ ఏకాదశిని కల్యాణ ఏకాదశి అంటారు. తిలలను ఆరు విధాలుగా ఉపయోగించే పర్వదినం. కనుక ‘‘షట్‌ తిలా ఏకాదశి’’ అని కూడా అంటారు. సంక్రాంతి పండుగనాడు కూడా నువ్వులతో పిండివంటలు చేసుకొనే సంప్రదాయం ఉంది. ఇందులో ఆరోగ్య సూత్రం ఇమిడి ఉంది. మాఘమాసంలో శివరాత్రికి ముందు వచ్చే ఏకాదశి నాడు ఆరు విధాలుగా నువ్వులను ఉపయోగించడంలో నువ్వులను దానం చేయడం ఒక అంశం. తిలాదానం గ్రహ శాంతి సందర్భాలలోనూ, పితృ కార్యాల లోనూ జరుగుతుంది గనుక కల్యాణ ఏకాదశినాడు తిలలతో పూజ చేయడం అసాధారణం అనిపిస్తుందిగాని ఇది పురాణాకాలం నుంచి వస్తున్న విధానం.
లింగోద్భవ వేళ
మాఘ మాసం కృష్ణ పక్షం, చతుర్దశి తిథి రాత్రివేళ లింగోద్భవం జరిగినట్లు స్కాంద తదితర పురాణ గ్రంథాలు తెలియజేస్తున్నాయి. చతుర్దశి పగటివేళ ముగిసినప్పటికీ ఆ నాటి అర్ధరాత్రి లింగోద్భవ వేళగా పరిగణించవచ్చు. అదే రోజు శివరాత్రి పర్వదినంగా పాటించడం సంప్రదాయం. బ్రహ్మ విష్ణువులకు తన ఆధిక్యాన్ని తెలియజేయడం కోసం శివుడు జ్యోతి రూపంలో ఒక స్తంభంగా అంతు తెలియనంతగా, ఆద్యంతాలు కనిపించ నంతగా పైకీ, క్రిందికీ వ్యాపించాడనీ, బ్రహ్మ విష్ణువులు లింగం ఎక్కడ మొదలో ఎక్కడ చివరో తెలుసుకొన లేనప్పుడు శివుడు అగ్ని స్తంభం మధ్యలో వారికి దర్శనం ఇచ్చాడనీ పురాణ గాథ.
యాచవరం (అర్ధవీడు)
"యాచవరం" ప్రకాశం జిల్లా అర్ధవీడు మండలానికి చెందిన గ్రామము.
జిల్లా పరిషత్తు ఉన్నత పాఠశాల.
ప్రాథమిక ఆరోగ్య కేంద్రం. 
శ్రీ రామలింగేశరస్వామివారి ఆలయం:- యాచవరం గ్రామంలో వెలసిన శ్రీ రామలింగేశరస్వామివారి ఆలయంలో ప్రతి సంవత్సరం మహాశివరాత్రి సందర్భంగా, స్వామివారికి ప్రత్యేక పూజలు, అబిషేకాలు నిర్వహించెదరు. గ్రామంలో 3 రోజులపాటు తిరునాళ్ళు నిర్వహించెదరు. [1]
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
[1] ఈనాడు ప్రకాశం; 2014,ఫిబ్రవరి-25; 5వపేజీ.
మహెజబీన్
"'మహెజబీన్"' 20 వ శతాబ్ది చివరి దశకంలో అత్యంత ప్రభావశీలంగా కవితలల్లిన కవయిత్రి.. సమకాలీన కవుల, విమర్శకుల మన్నన పొందిన అతికొద్ది మంది కవయిత్రులలో ఒకరు.
మహెజబీన్ 1961లో నెల్లూరులో జన్మించారు. పూర్తి పేరు మహెజబీన్ మహ్మద్.
ఈమె సామాజిక సేవా శాస్త్రంలో మాస్టర్ డిగ్రిని, న్యాయశాస్త్రంలో బ్యాచిలర్ డిగ్రిని పొందారు.
వీరి జీవిత భాగస్వామి పి.వి. ఉపేంద్ర.. వీరికి ఒక కుమారుడు కలడు.
న్యాయవాదిగా కొనసాగుతూ, సామాజిక సేవలో విశిష్ట సేవలందిస్తున్నారు .ముఖ్యంగా స్త్రీ, శిశు సంక్షేమం కొరకు చేస్తున్న సేవలకుగానూ అమె పలు పురస్కారాలు అందుకున్నారు.
తెలుగు స్త్రీవాద కవయిత్రులలో చెప్పుకోదగిన వారిలో జబీన్ ఒకరు. 1991 నుండి కవిత్వం రాస్తున్నారు.. ఓల్గా తదితరులతో కలిసి నీలి మేఘాలు ను వెలువరించింది. 1997లో తన తొలి కవితా సంకలనం "ఆకురాలు కాలం" ను వెలువరించింది. ఇందులో 26 కవితలు ఉన్నాయి. ఆకురాలు కాలం, జ్ఙాపకం, జావళి, ఎలిజీ, నైసర్గిక స్వరూపం, స్ట్రీట్ చిల్డ్రన్ వాటిలో కొన్ని. స్ట్రీట్ చిల్డ్రన్ కవిత ప్రస్తుతం పదవ తరగతి విద్యార్థులకు తెలుగులో ఒక పాఠ్యాంశంగా ఉంది. ఆమె కవిత్వంలో మనకు స్త్రీవాద దృక్పథం, విప్లవ సానుభూతి కనిపిస్తుంది.
"A lyrical beauty" - శివారెడ్డి
" ఈ దశాబ్దపు మరో వాగ్ధానం జబీన్" - చేరా
మహెజబీన్ సాహితీ, సామాజిక సేవా రంగాలలో అందిస్తున్న విశిష్ట సేవలకు పలు పురస్కారాలు అందుకున్నారు. వాటిలో కొన్ని...
మొహిద్దీన్ పురం(అర్ధవీడు)
"మొహిద్దీన్ పురం" ప్రకాశం జిల్లా అర్ధవీడు మండలానికి చెందిన గ్రామము. పిన్ కోడ్ నం 523 336., ఎస్.టి.డి.కోడ్ = 08406.
మండల పరిషత్తు ప్రాథమికోన్నత పాఠశాల:- 165 మంది విద్యార్థులు విద్యనభ్యసించుచున్న ఈ పాఠశాలలో కనీస వసతులు లేవు. సరియైన త్రాగునీటి సౌకర్యం లేదు. మరుగుదొడ్లు నిరుపయోగంగా ఉన్నాయి. [2]
ఈ గ్రామానికి చెందిన శ్రీ బెజ్జం నాయబ్ రసూల్, సైనికుడిగా బెంగుళూరులో విధులు నిర్వహించుచున్నారు. వీరు ఫిబ్రవరి/2015 లో, కేరళ రాష్ట్రంలో నిర్వహించిన, 35వ జాతీయస్థాయి 500 మీటర్లు, 2000 మీటర్ల రోయింగ్ డబుల్స్ క్రీడలలో పాల్గొని, రెండు బంగారు పతకాలు సాధించారు. వీరు త్వరలో ఇటలీ దేశంలో నిర్వహించు పోటీలలో పాల్గొనడానికి కృషి చేస్తున్నారు. [3]
[1] ఈనాడు ప్రకాశం; 2014,ఫిబ్రవరి-21; 5వపేజీ.
[2] ఈనాడు ప్రకాశం; 2014,డిసెంబరు-7; 5వపేజీ. 
[3] ఈనాడు ప్రకాశం; 2015,మార్చి-5; 6వపేజీ.
[4] ఈనాడు ప్రకాశం; 2015,మే నెల-9వతేదీ; 4వపేజీ. 
[5] ఈనాడు ప్రకాశం; 2015,మే నెల-22వతేదీ; 5వపేజీ.
నాగులవరం(అర్ధవీడు)
"నాగులవరం(అర్ధవీడు)" ప్రకాశం జిల్లా అర్ధవీడు మండలానికి చెందిన గ్రామము.
జిల్లా పరిషత్తు ఉన్నత పాఠశాల.
మండల పరిషత్తు ప్రాధమిక పాఠశాల.
అంగనవాడీ కేంద్రం.
2013 జూలైలో ఈ గ్రామ పంచాయతీకి నిర్వహించిన ఎన్నికలలో శ్రీమతి వెంకటలక్ష్మమ్మ, సర్పంచిగా ఎన్నికైనారు. [3]
నాగులవరం గ్రామ నెరవపై వెలసిన ఈ ఆలయంలో శివరాత్రి మహోత్సవాలు వైభవంగా నిర్వహించెదరు. [1] 
స్థానిక చెన్నకేశ్వస్వామివారి ఆలయ ప్రాంగణంలో నూతనంగా చేపట్టనున్న ఈ ఆలయ నిర్మాణానికి, 2015,నవంబరు-21వ తేదీ శనివారంనాడు భూమిపూజ నిర్వహించారు. గ్రామస్థులు, స్థానికంగా కొందరు దాతల ఆర్థిక సహకారంతో నిర్మించనున్న ఈ ఆలయ నిర్మాణానికి, కర్నాటక రాష్ట్రంలోని హుబ్లీ నగరానికి చెందిన పలువురు దాతలు ఈ ఆలయ నిర్మాణానికి ఆర్థిక సహకారం అందించుచున్నారు. [4] 
ఈ ఆలయాలలో నాలుగురోజుల తిరునాళ్ళ మరియు నూతన ధ్వజస్థంభ ప్రతిష్ఠా కార్యక్రమాలు 2017,జూన్-1వతేదీ గురువారంనుండి 4వతేదీ ఆదివారం వరకు ఘనంగా నిర్వహించినారు. ఈ సందర్భంగా గ్రామములో రాష్ట్రస్థాయి ఎడ్ల బలప్రదర్శన పోటీలు నిర్వహించి గెలుపొందిన ఎడ్ల యజమానులకు బహుమతులు అందజేసినారు. [5]
నాగులవరం గ్రామములో 2015,మే-30వ తేదీ శనివారంనాడు, పీర్లచావిడి ప్రతిష్ఠా మహోత్సవం నిర్వహించారు. అనంతరం గ్రామోత్సవం నిర్వహించారు. [2]
[1] ఈనాడు ప్రకాశం; 2014,ఫిబ్రవరి-21; 5వపేజీ.[2] ఈనాడు ప్రకాశం; 2015,మే-31; 5వపేజీ.[3] ఈనాడు ప్రకాశం; 2015,ఆగష్టు-16; 4వపేజీ.[4] ఈనాడు ప్రకాశం; 2015,నవంబరు-22; 5వపేజీ.[5] ఈనాడు ప్రకాశం; 2017,జూన్-5; 1వపేజీ.
దేవాంగపురి
"దేవాంగపురి" ప్రకాశం జిల్లా చీరాల మండలానికి చెందిన గ్రామము.
శ్రీ పృధివి ఆదిశేషు, దేవాంగపురి గ్రామ పరిధిలోని హస్తినాపురి వాస్తవ్యులు. శ్రీ ఆదిశేషు గారికి ఐదుగురు అబ్బాయిలు, ముగ్గురు అమ్మాయిలు ఉన్నారు. వీరి భార్య శ్రీమతి వెంకటసుబ్బమ్మ, కుమారులు శ్రీ ధనుంజయ్ మరియూ వెంకటేశ్వర్లు, ఈ ముగ్గురూ ఎం.పి.టి.సి.లుగా పనిచేసినారు. వీరి కుమారుడు బాలసుబ్రహ్మణ్యం గారి కోడలు, శ్రీమతి పృధివి చాందిని, 2013 జులైలో దేవాంగపురి గ్రామ పంచాయతీకి జరిగిన ఎన్నికలలో, సర్పంచిగా ఎన్నికైనారు. [1]
ఈ గ్రామం లో అదికంగ దెవాంగులు నివసించడంవలన దేవాంగ పురి గా మారి0ది.
శ్రీశైలంలోని మల్లన్నకు శివరాత్రి కళ్యాణానికి పెండ్లికుమారుడిగా అలంకరించి తలపాగా చుట్టే అదృష్టం 100 ఏళ్ళక్రితం, దేవాంగపురి గ్రామ పంచాయతీ పరిధిలోని హస్తినాపురం గ్రామానికి చెందిన శ్రీ పండితారాధ్యుల స్వామికి మొదట దక్కింది. అప్పటికే శివభక్తులైన దేవాంగ సామాజిక వర్గానికి చెందిన పృధివి వంశస్తులు, ఇక్కడినుండి నిష్టతో వస్త్రాన్ని నేసి తీసుకొనివెళ్ళి సమర్పించుచున్నారు. ఈ అవకాశం మొదటగా, పృధివి వంశానికి చెందిన శ్రీ కందస్వామికి దక్కింది. నాటినుండి నేటివరకూ, ఈ ఆచారం కొనసాగుచున్నది. ప్రస్తుతం మూడో తరంలో వెంకటేశ్వర్లు ఈ క్రతువు నిర్వహించుచున్నారు. ఈ రకంగా వెంకటేశ్వర్లు, 46 సంవత్సరాలుగా శివయ్య సేవలో తరించుచున్నారు. [2]
పృథ్వీ వెంకటేశ్వరరావు (మే 10, 1928 - మార్చి 22, 2008) ప్రముఖ రంగస్థల నటుడు.
[1] ఈనాడు ప్రకాశం/చీరాల; ఆగస్టు-6, 2013; 2వపేజీ.
[2] ఈనాడు ప్రకాశం; 2014,ఫిబ్రవరి-25; 8వ పేజీ.
ఉమ్మెత్తల కేశవరావు
ఉమ్మెత్తల కేశవరావు (ఫిబ్రవరి 9, 1910 - 1992) తెలంగాణ విమోచనోద్యమం, గ్రంథాలయోధ్యమ నాయకుడు.
ఈయన 1910, ఫిబ్రవరి 9 న నల్గొండ జిల్లా పిల్లలమర్రి గ్రామంలో జన్మించారు. స్థానికంగా పిల్లలమర్రిలోనూ, ఆ తర్వాత సూర్యాపేటలోనూ విద్యాభ్యాసం చేసి హైదరాబాదులో న్యాయవొద్య అభ్యసించి 1932లో హైకోర్టులో న్యాయవాదిగా వృత్తిజీవనం ఆవరంభించారు. గ్రంథాలయ ఉద్యమంతో పాటు భారత స్వాతంత్ర్యోద్యమంలోనూ, హైదరాబాదు విమోచనోద్యమంలోనూ చురుకుగా పాల్గొన్నారు. నల్లగొండ జిల్లా కాంగ్రెస్ కమిటి అధ్యక్షులుగా కూడా వ్యవహరించారు. 1947లో హైదరాబాదు రాజ్యంలో త్రివర్ణ పతాకాన్ని ఎగురవేసి జైలుశిక్షకు గురయ్యారు. వినోబా భావే ప్రారంభించిన భూదానోద్యమంలో పాల్గొని తెలంగాణ అంతటా పర్యటించారు.
1992 లో కేశవరావు మరణించారు.
జాతీయ విజ్ఞాన దినోత్సవము
జాతీయ విజ్ఞాన దినోత్సవమును భారతదేశంలో ప్రతి సంవత్సరం ఫిబ్రవరి 28 న జరుపుకుంటారు. రామన్‌ ఎఫెక్ట్‌ను కనిపెట్టిన చంద్రశేఖర వేంకట రామన్ 28-02-1928న తన పరిశోధనా ఫలితాన్ని ధృవపరచుకున్నాడు. ఆయన ఈ పరిశోధన ఫలితాన్ని ధృవపరిచిన ఈ రోజును (ఫిబ్రవరి 28) నేషనల్‌ సైన్స్‌ డే గా జరుపుకుంటున్నారు.
రామన్‌ ఎఫెక్ట్‌ అనే అంశం పై నేచర్‌ పత్రికలో సి.వి.రామన్ ప్రచురించిన వ్యాసాలను చూసి ప్రపంచం ఆశ్చర్యపడింది. 1930 డిసెంబర్‌లో రామన్‌ కు నోబెల్‌ బహుమతి ప్రకటింపబడింది. వీరికి భారతరత్న (1954) బహుకరింపబడింది. భౌతిక శాస్త్రంలో భారత కీర్తి కిరీటి సి.వి రామన్. ప్రపంచ వైజ్ఞానిక రంగంలో భారతదేశపు కీర్తి బావుటాను ఎగురవేసి, భారతదేశపు వైజ్ఞానిక రంగంలో ఏకైక నోబెల్ బహుమతి విజేతగా, అన్నింటికీ మించి భారతరత్నగా మనందరికి సుపరిచితుడు శ్రీ చంద్రశేఖర్ వెంకటరామన్ (సి.వి.రామన్).
సి.వి.రామన్ - రామన్‌ ఎఫెక్ట్‌ను కనిపెట్టిన భారత శాస్త్రవేత్త
ఛంగ్‌లంగ్
అరుణాచల ప్రదేశ్ రాష్ట్ర 17 జిల్లాలలో చంగ్‌లంగ్ జిల్లా ఒకటి. 2011 గణాంకాలను అనుసరించి రాష్ట్రంలో అత్యధిక జనసంఖ్య కగిన జిల్లాలో రెండవదిగా ఇది గుర్తింపు పొందింది. మొదటి 
స్థానంలో పపుమ్‌ పరే జిల్లా ఉంది. జిల్లా ఉత్తర సరిహద్దులో లోహిత్ మరియు దక్షిణ సరిహద్దులో తిరప్ జిల్లాలు ఉన్నాయి.
1987 నవంబరు 14 న తిరప్ జిల్లా నుండి కొంత భూభాగం వేరుచేసి చంగ్‌లంగ్ జిల్లా రూపొందించబడింది.
చంగ్‌లంగ్ జిల్లా వైశాల్యం 4,662చ.కి.మీ. జిల్లా వైశాల్యపరంగా ఇండోనేషియాలోని లంబోక్ ద్వీపం వైశాల్యంతో సమానం. ఈ జిల్లా అత్యధిక వర్షపాతం కలిగి ఉన్న ప్రాంతంలో ఉంది.ఈ ప్రాంతం వృక్ష మరియు జంతు సంపదలో సుసంపన్నమై ఉంది. జిల్లాలో మైదానాలు మరియు ఎగువభూములు ఉన్నాయి. అత్యధికమైన మైదానాలున్న వ్యాలీ డిహింగ్‌లో ఉన్నాయి. ఈ ప్రాంతంలో వరదలు అధికంగా వస్తుంటాయి.ప్రాంతీయ వాసులకు డీహింగ్ వద్ద పుష్కలంగా చేపలు లభిస్తుంటాయి. ఇక్కడ లభించే మంచినీటి చేపలకు సమీపంలో ఉన్న తింసుకి, డూమ్‌ డూమా,డిగ్‌బొయి మరియు డిబ్రూఘర్ వంటి నగరాలలో గిరాకీ అధికం.
చంగ్‌లంగ్ జిల్లాలో 5 అసెంబ్లీ నియోజకవర్గాలు ఉన్నాయి:- బోర్డంస, మియావొ, నంపాంగ్, దక్షిణ చంగ్‌లంగ్ మరియు ఉత్తర చంగ్‌లంగ్. ఇవన్ని తూర్పు అరుణాచల ప్రదేశ్ పార్లమెంటరీ నియోజకవర్గంలో భాగంగా ఉన్నాయి.
ఈ ప్రాంతంలో చక్కని రహదారి వసతి ఉంది. ఆయిల్ ఇండియా లిమిటెడ్ నిర్మించిన రోడ్డు మార్గం కొన్ని దశాబ్ధాలుగా ప్రజల ప్రయాణాలకు వసతి కల్పిస్తుంది.
చంగ్‌లంగ్ జిల్లాలో అత్యధికంగా గిరిజన ప్రజలు ఉన్నారు. వీరిలో తుత్స, తంగ్స, నొక్టే, చక్మ, సింగ్పొ మరియు లింసు ప్రజలు ప్రధానులు. వీరంతా టిబెటన్ సంతతి ప్రజలు., 
హజాంగ్ మరియు బొడో. మియావొ వద్ద టిబెటన్ ప్రజాసమూహాలు కేంద్రీకృతమై ఉన్నారు. వీరు 1976లో ఇక్కడకు వచ్చి స్థిరపడ్డారు. వీరి సంఖ్య దాదాపు 2,200 ఉన్నారు.
చంగ్‌లంగ్ జిల్లాలో వాడుకలో ఉన్న సినో- టిబెటన్ భాష అంతరించిపోతున్న భాషలలో ఒకటిగా గుర్తించబడింది. ఈ భాషను 30,000 మంది మాట్లాడుతున్నారు.
చంగ్‌లంగ్ జిల్లాలో చూడదగిన ప్రదేశాలలో జైరాంపూర్ లోఉన్న రెండవ ప్రపంచ యుద్ధం సమాధులు, ఇండో-మాయన్మార్ సరిహద్దు పట్టణం నంపాంగ్ మరియు పగసౌపాస్ ప్రధానమైనవి. 
ఇతరప్రదేశాలలో తాయీలు మరియు సింపో ప్రజల సుసంపన్నమైన సంస్కృతి ప్రతిబింబించే బోడంస ముఖ్యమైంది.అరుణాచల్ ప్రదేశ్లో ఈప్రాంతం ప్రాముఖ్యత కలిగిఉన్నా ఇక్కడ ఆసుపత్రులు అందుబాటులో లేవు. అస్సాంలో మంచి ఆసుపత్రి సేవలు లభించడం పెద్ద సవాలుగా ఉంది.
దీబాంగ్ లోయ
అరుణాచల ప్రదేశ్ రాష్ట్రం లోని 17 జిల్లాలలో దిబాంగ్ లోయ జిల్లా ఒకటి. ఈ జిల్లాలో డిబాంగ్ నది ప్రవహిస్తున్న కారణంగ దీనికీ పేరు వచ్చింది. మిష్మి ప్రజలు దీనిని టాలన్ అంటారు. 9,128 చ.కి.మీ వైశాల్యం ఉన్న దిబాంగ్ లోయ జిల్లా రాష్ట్రంలో వైశాల్యపరంగా ప్రథమ స్థానంలో ఉన్నప్పటికీ భారతదేశంలో అత్యల్ప జనసాంధ్రత ఉన్న జిల్లాలలో ఇది ప్రథమ స్థానంలో ఉంది.
1980లో లోహిత్ జిల్లాలో కొంత భాగం వేరుచేది దీబాంగ్ లోయ జిల్లా రూపొందించబడింది.2011 డిసెంబరు 16న దీబాంగ్ లోయ జిల్లా ఎగువ దీబాంగ్ లోయ జిల్లా మరియు దిగువ దీబాంగ్ లోయ జిల్లాలుగా విభజించబడింది.
రిపబ్లిక్ చైనాలో జన్మించిన డిబాంగ్ నది ఈ జిల్లాగిండా ప్రవహిస్తుంది కనుక ఈ జిల్లాకు ఈ పేరు వచ్చింది. ఈ జిల్లాకు అనిని కేంద్రంగా ఉంది. ఇది భరదేశ ఉత్తర మరియు ఈశాన్య జిల్లాలలో చివరిది.
దిబాంగ్ లోయ జిల్లాలో అనిని ఒక్కటే అసెంబ్లీ నియోజకవర్గంగా ఉంది. ఇది అరుణాచల ప్రదేశ్ పార్లమెంటరీ నియోజకవర్గాంలో భాగంగా ఉంది. .
దిబాంగ్ లోయ జిల్లాలో మిష్మి (ఇడు) ప్రజలు అధికంగా ఉన్నాయి. మిష్మి ప్రజలలో వారి వలస గురించిన కథ ఒకటి ప్రచారంలో ఉంది. ఈ కథలో చీతూ- హులుని ప్రాంతం మరియు మిష్మి ప్రజలు సంచరించిన 12 నదీ ప్రాంతాలు గురించిన వర్ణన ఉంది. వీరు మొదట అహూం రాజ్యంలో నివసించారని ఈ కథనాలు వివరిస్తున్నాయి. మిష్మి ప్రజలు 
సాధారణంగా దట్టమైన అటవీ ప్రాంతంలో నివసిస్తుంటారు.దిబాంగ్ లోయ జిల్లాలో మిష్మి, సిన్జొ-టిబెటన్ భాషలను దాదాపు 25,000 మంది ప్రజలు మాట్లాడుతున్నారు. దీనిని టిబెటన్ మరియు లాటిన్ లిపిలో వ్రాస్తుంటారు. 
దిబాంగ్ లోయ జిల్లా వన్యసంపదతో సుసంపన్నమై ఉంది. ఇక్కడ మిష్మి టాకిన్ మరియు గాంగ్షణ్ మౌంట్జాక్ వంటి అరుదైన క్షీరదాలున్నాయి. అలాగే స్కల్టర్ మోనల్ వంటి పక్షులు ఉన్నాయి.
లో 4,149 చ.కి.మీ వైశాల్యంలో " దిబాంగ్ విల్డ్‌లైఫ్ శాంక్చ్యురీ " ఏర్పాటు చేయబడింది.
తూర్పు సియాంగ్
అరుణాచల ప్రదేశ్ రాష్ట్రంలోని 17 జిల్లాలలో తూర్పుసియాంగ్ జిల్లా ఒకటి.
1989లో ఈ ప్రాంతం పశ్చిమ సియాంగ్ జిల్లా నుండి కొంత భూభాగం వేరు చేసి తూర్పు సియాంగ్ జిల్లా రూపొందించబడింది. 
తూర్పు సియాంగ్ జిల్లా కేద్రంగా పసిఘాట్ ఉంది. జిల్లా వైశాల్యం 4,005 చ.కి.మీ. జిల్లా వైశాల్యం ఇండోనేషియా లోని నియాస్ ద్వీపం వైశాల్యానికి సమానం. 
తూర్పు సియాంగ్ జిల్లాలో 5 అసెంబ్లీ నియోజకవర్గాలు ఉన్నాయి : పాంగింగ్, నరి-కొయు, పశ్చిమ పసిఘాట్, తూర్పు పసిఘాట్ మరియు మెబొ. ఇవన్నీ తూర్పు అరుణాచల ప్రదేశ్ పార్లమెంటరీ నియోజకవర్గంలో భాగంగా ఉన్నాయి.
తూర్పు సియాంగ్ జిల్లాలో ఆది, సినో-టిబెటన్ భాషలు వాడుకలో ఉన్నాయి. ఈ భాషను దాదాపు 1,40,000 మంది మాట్లాడుతున్నారు. ఇది టిబెటన్ మరియు లాటిన్ లిపిలో వ్రాయబడుతుంది. తరువాత స్థానంలో గాలో (అంతరించి పోతున్న భాష)ఉంది. ఇది సినో-టిబెటన్ కుటుంబానికి చెందిన భాష.
1978లో తూర్పు సియాంగ్ జిల్లాలో 190 చ.కి.మీ వైశాల్యంలో " డీ' ఎరింగ్ మెమోరియల్ (లాలి) శాంక్చ్యురీ " ఏర్పాటు చేయబడింది.
పపుమ్ పరె
అరుణాచల ప్రదేశ్ రాష్ట్రంలోని 17 జిల్లాలలో పపుంపరె జిల్లా ఒకటి. 2011 గణాంకాలను అనుసరించి రాష్ట్రంగా ఇది అత్యంత జనసాంధ్రత కలిగిన జిల్లాగా గుర్తించబడింది.
పపుం పరె జిల్లా 1999లో దిగువ సుబన్‌సిరి జిల్లా నుండి కొంత భూభాగం వేరుచేసి ఈ జిల్లా రూపొందొంచబడింది. 
పపుం పరె జిల్లా కేంద్రం యుపియా. పపుం పరె జిల్లా 2,875 చ.కి.మీ. రాష్ట్ర రాజధాని ఇత్నాగర్ కూడా పంపుం పరెలో ఉంది.
పపుం పరె జిల్లా 2 ఉపవిభాగాలుగా విభజించబడింది :- సగలీ మరియు యుపియ కేపిటల్ కాంప్లెక్స్. 
పపుం పరె జిల్లాలో న్యిషి గిరిజనులు అత్యధికంగా ఉన్నారు. వీరు సంప్రదాయంగా డొన్యి- పొలో మతాన్ని అనుసరిస్తుంటారు. న్యిషి ప్రజలలో కొందరు క్రైస్తవమతాన్ని అనుసరిస్తుంటారు.
1978లో పపుం పరె జిల్లాలో 140చ.కి.మీ వైశాల్యంలో " ఇత్నాగర్ విల్డ్‌లైఫ్ శాంక్చ్యురీ " ఏర్పాటు చేయబడింది.
తిరప్
అరుణాచల ప్రదేశ్ రాష్ట్రం లోని 17 జిల్లాలలో తిరప్ జిల్లా ఒకటి. ఈ జిల్లా సరిహద్దులో నాగాలాండ్ మరియు అస్సాం మరియు అంతర్జాతీయంగా మయన్మార్ మరియు రాష్ట్రంలోని చంగ్‌లంగ్ మరియు లంగ్‌డింగ్లు ఉన్నాయి.
తిరప్ ప్రాంతంలో పూర్వం స్థానిక గిరిజనులు నివసిస్తూ ఉండేవారు. 16వ శతాబ్దంలో అహోం పాలనా కాలంలో ఇక్కడకు నొక్టే ప్రజలు వచ్చి స్థిరపడ్డారు. 1945లో ఈ ప్రాంతం జపానీయుల ఆక్రమితప్రాంతంగా కొంతకాలం ఉంది. జపనీయుల సామ్రాజ్యం పతనం అయ్యే వరకు ఇది కొనసాగింది. తరువాత " సుమన్ గోప్ " పాలన మొదలైంది. తరువాత తిరప్ నాగాతిరుగుబాటు దారుల లక్ష్యంగా మారింది. గ్రేటర్ నాగాలాండ్ లక్ష్యంగా సైనికపరంగా ఈ దాడులు సాగాయి. నాగా తిరుగుబాటు దారులకు బాప్టిస్ట్ మిషనరీలు సహాయం అందించారు.
1887 నవంబరు 14 న తిరప్ జిల్లా నుండి కొంత భూభాగం వేరుచేసి చంగ్‌లంగ్ జిల్లా రుఇపొందించబడింది. 2013లో తిరప్ లోని మరికొంత భూభాగం వేరుచేసి లాంగ్‌డింగ్ జిల్లా రూపొందించబడుంది .
తిరప్ జిల్లా వైశాల్యం 2,362 చ.కి.మీ. ఇది కెనడా లోని కార్న్‌వాల్ ద్వీపం వైశాల్యానికి సమానం. ఈ ప్రాంతం సముద్రమట్టానికి 200 నుండి 4,000 మీటర్ల (పత్కై కొండలు) ఎత్తులో ఉంది.
ఇవి అరుణాచల్ ఈస్ట్ పార్లమెంటరీ విభాగంలో భాగంగా ఉన్నాయి.
తిరప్ జిల్లాలో నాగాగిరిజన జాతికి చెందిన నొక్టే ప్రజలు అత్యధికంగా ఉన్నారు. జిల్లాలో నొక్టే ప్రజలతో నాగాలకు చెందిన కొన్యాక్, మరియు వింకో ప్రజలు కూడా ఉన్నారు. వీరు సంప్రదాయకంగా హిందూయిజం మరియు అనిమిజం ఆచరిస్తుంటారు. ప్రస్తుతం వీరంతా క్రైస్తవ మతం అనుసరిస్తున్నారు. అల్పసంఖ్యాకులు అయిన తుస్తా, తంగ్సా మరియు సింగ్పొ ప్రజలు కూడా ఇక్కడ నివసిస్తున్నారు, పండుగ సందర్భాలలో నొక్టే ప్రజలు లోకు, వింకో ప్రజలు ఒరియా, తుస్తా ప్రజలు పొంగ్తు ఉత్సవాలు అత్యుత్సాహంగా నిర్వహిస్తుంటారు. వీటితో దుర్గా పూజ కూడా ఘనంగా నిర్వహిస్తుంటారు.
అరుణాచల ప్రదేశ్లో క్రైస్తవ మతం ప్రచారం తిరప్ జిల్లా నుండి మొదలైంది. బోర్డురియా గ్రామం మొదటగా 2004లో కాథలిక్ చర్చి సిల్వర్ జూబ్లి ఉత్సవం జరుపుకుంది. గుర్తించతగిబంత మంది హిందూ నొక్టేలు క్రమంగా క్రైస్తవమతానికి మారుతున్నారు. ప్రత్యేకంగా ఖొంసా ప్రాంతంలో ఇది అధికంగా జరిగింది.
తిరప్ జిల్లాలో " రామక్రిష్ణా మిషన్ స్కూల్ " ఉంది. ఇది తిరప్ వాసులు విద్యాభివృద్ధికి తోడ్పాటు అందిస్తుంది.
ఎగువ సుబన్‌సిరి
అరుణాచల ప్రదేశ్ రాష్ట్ర 17 జిల్లాలో ఎగువ సియాంగ్ ఒకటి.
1987 సుబన్‌సిరి జిల్లాను ఎగువ సుబన్‌సిరి మరియు దిగువ సుబన్‌సిరి జిల్లాలుగా విభజించిన తరువాత ఈ జిల్లా ఏర్పడింది.
ఎగువ సుబన్‌సిరి జిల్లా కేంద్రం డాపొరిజోలో ఉంది. ఈ జిల్లా వైశాల్యం 7032 చ.కి.మీ. ఈ జిల్లా వైశాల్యం అమెరికాలోని ఈస్ట్ ఫాల్క్‌లాండ్ నగర జనసంఖ్యకు సమానం. జిలాలో డాపొరిజో, డంపొరిజో, తలిహా, నాచో, సియం మరియు మారో.
2011 గణాంకాలను అనుసరించి పచాయితీ రాజ్ మంత్రిత్వశాఖ భారతదేశ జిల్లాలు (640) లో వెనుకబడిన 250 జిల్లాలలో ఎగువ సుబన్‌సిరి జిల్లా ఒకటి అని గుర్తించింది. . బ్యాక్‌వర్డ్ రీజన్ గ్రాంటు ఫండు నుండి నిధులను అందుకుంటున్న అరుణాచల ప్రదేశ్ రాష్ట్రజిల్లాలలో ఈ జిల్లా ఒకటి.
ఎగువ సుబన్‌సిరి అరుణాచల ప్రదేశ్ అసెంబ్లీ నియోజక వర్గాలు ఉన్నాయి: నాచో, తలిహా, డాపొరిజో, రాగ మరియు డంపొరిజో. ఇవన్నీ అరుణాచల ప్రదేశ్ పాత్లమెంటరీనియోజక వర్గంలో 
భాగమై ఉన్నాయి.
ఎగువ సుబన్‌సిరి జిల్లాలో తగిన్,హిల్, మిరి మరియు గాలో ప్రజలు నివసిస్తున్నారు.
ఎగువ సుబన్‌సిరి జిల్లాలో తగిన్ ప్రధాన భాషగా ఉంది. సినో -టిబెట్ కుటుంబానికి చెందిన హిల్స్ మిరి (న్యిషి) మరియు గాలో జిల్లా పశ్చిమ భూభాగంలో వాడుకలో ఉంది.
ఎగువ సియాంగ్
అరుణాచల ప్రదేశ్ రాష్ట్రంలోని 17 జిల్లాలలో ఎగువసియాంగ్ జిల్లా ఒకటి. దేశంలో అత్యల్ప జనసాంధ్రత కలిగిన దేశంలో ఇది నాగువ స్థానంలో ఉంది. 
జిల్లా ప్రాంతం ఒకప్పుడు స్వతంత్ర టిబెట్ దేశంలో ఉంది. అప్పుడీ ప్రాంతం పెమకొ అని పిలువబడేది. మెంబా,ఖంబా, ఇడు మిష్మి గిరిజనులు ఈ ప్రాంతం వదిలి వెళ్ళిన తరువాత ఇక్కడ ఆది ప్రజల ఆధిక్యం కొనసాగింది. 1999లో తూర్పు సియాంగ్ జిల్లా నుండి కొంతభూభాగం వేరుచేసి ఈ జిల్లా రూపొందించబడింది.
ఎగువ సియాంగ్ జిల్లా కేంద్రం యింగ్కాంగ్ వద్ద ఉంది. జిల్లా వైశాల్యం 6,118. వైశాల్యంలో జిల్లా రష్యా లోని న్యూసైబేరియా ద్వీపానికి సమానం. జిల్లాలో బృహత్తరమైన ఎగువ సియాంగ్ హైడ్రాలిక్ ప్రాజెక్ట్ ఉంది.ఎగువ సియాంగ్ జిల్లాలో రెండు పార్లమెంటరీ నియోజక వర్గాలు ఉన్నాయి:ట్యూటింగ్-యింగ్కియోగ్ మరియు మారియాంగ్-గెకు. ఇవి అరుణాచల్ ఈస్ట్ విభాగంలోకి చేరుతుంది.
ఎగువ సుబన్‌సిరి జిల్లాలో ఆది మరియు మెంబా గిరిజనప్రజలు నివసిస్తున్నారు. ఆది ప్రజలు " డోంగి-పొలొ అనుసరిస్తుండగా మెంబా ప్రజలు టిబెటన్ బుద్ధిజం అనుసరిస్తున్నారు.
ఎగువ సియాంగ్ జిల్లాలో సినో-టిబెటన్ మరియు ఆది భాషలు వాడుకలో ఉన్నాయి. ఈ భాషను దాదాపు 1,40,000 మంది మాట్లాడుతున్నారు. ఇది టిబెటన్ మరియు లాటిన్ లిపిలో వ్రాస్తుంటారు.
1986 లో ఎగువ సియాంగ్ జిల్లాలో 483 చ.కి.మీ వైశాల్యంలో " మౌలింగ్ నేషనల్ పార్క్ " ఏర్పాటు చేయబడింది. సైన్సు ప్రపంచంలో సరికొత్తగా కనిపెట్టబడిన క్షీరదం ఎగిరే ఉడుత ఈ జిల్లాలో కనిపిస్తుంది.
పశ్చిమ సియాంగ్
అరుణాచల ప్రదేశ్ రాష్ట్రంలోని 17 జిల్లాలలో పశ్చిమ సియాంగ్ జిల్లా ఒకటి.
1989 ఈ ప్రాంతం తూర్పు సియాంగ్ జిల్లాలో ఉండేదని .1999 నుండి ఈ ప్రాంతం ఎగువ సియాంగ్లో భాగం అయిందని. పశ్చిమ సియాంగ్ లోని మలినితన్ " జవహర్ లాల్ నెహ్రు, ఇత్నాగర్ " పురాతత్వ ప్రశోధకులు కనుగొన్నారు.
పశ్చిమ సియాంగ్ జిల్లా కేంద్రం ఆలో (అరుణాచల్ ప్రదేశ్) లో ఉంది. జిల్లా వైశాల్యం 8325. జిల్లా వైశాల్యపరంగా క్రెట్ దేశంతో సమానం.
అరుచల్ ప్రదేశంలో 7 అసెంబ్లీ జియోజకవర్గాలు ఉన్నాయి : లిరోమొబ, లికబలి, బసర్, అలంగ్ వెస్ట్, అలాంగ్ ఈస్ట్, రమ్గాంగ్ మరియు మెచుక. వీటిలో మొదటి 6 అరుణాచల ప్రదేశ్ వెస్ట్ పార్లమెంటరీ నియోజకవర్గానికి చెందుతాయి. మచుకా అరుణాచల ప్రదేశ్ ఈస్ట్ పార్లమెంటరీ నియోజకవర్గానికి చెందుతాయి.
పశ్చిమ సియాంగ్ జిల్లాలో ఆది, మెంబా మరియు ఖంబ గిరిజనజాతులు నివసిస్తున్నాయి. ఆది సాధారణంగా డోన్యి-పొలో మతాన్ని, మరికొందరు సమీప కాలంగా బాప్టిస్ట్ క్రైస్తవమతం అనుసరిస్తున్నారు. మెంబా మరియు ఖంబా ప్రజలు టిబెటన్ బుద్ధిజం అనుసరిస్తున్నారు. జిల్లాలో ప్రబలమైన మెచుకా గొంపా అనే టిబెటన్ ఆలయం ఉంది. ఇది మెంబా మాట్లాడే ప్రజలు నివసిస్తున్న మెచుయా ప్రాంతంలో ఉంది.
పశ్చిమ సియాంగ్ జిల్లాలో ఆది భాషను సుమారుగా 1,40,000 మంది మట్లాడుతుంటారు. దీనిని టిబెటన్ మరియు లాటిన్ లిపిలో వ్రాస్తుంటారు. అలాగే గాలో (అంతరించి పోతున్న భాష) భాషను దాదాపు 30,000 మంది మాట్లాడుతుంటారు. ఇది కూడా సినీ-టిబెటన్ కుటుంబానికి చెందింది.
పశ్చిమ సియాంగ్ వనజీవితం సుసంపన్నమైనది. జిల్లాలోని అరణ్యాలలో జ్మిస్మి తకిన్, మంచుచిరుత, ఎర్రని పాండా మరియు మస్క్ డీర్ వంటి అరుదైన క్షీరదాలు ఉన్నాయి. అలాగే అరుదైన బ్లిత్ ట్రాగోపాన్ కూడా ఉంది. సైన్సు ప్రపంచంలో సరికొత్తగా కవిపెట్టబడిన ఎగిరే ఉడుత కూడా ఈ అరణ్యాలలో ఉంది. . 1991లో పశ్చిమ సియాంగ్ 
జిల్లాలో 55 కి.మీ " కానే అభయారణ్యం " ఏర్పాటు చేయబడింది.
బార్పేట
అస్సాం రాష్ట్ర 27 జిల్లాలలో బార్పేట జిల్లా (అస్సాఅమీ:বৰপেটা জিলা) ఒకటి.జిల్లా కేంద్రంగా బార్పేట పట్టణం ఉంది.2001 గణాంకాలను అనుసరించి జిల్లా వైశాల్యం 3245చ.కి.మీ. జనసంఖ్య 16,42,420.
1983లో కామరూప్ జిల్లా నుండి కొంత భూభాం వేరు చేసి బార్పేట జిల్లా ఏర్పాటు చేయబడింది . 2004 జూన్ 1 బస్కా జిల్లా ఏర్పాటు చేయబడిన సమయంలో జిల్లాలో అధికభాగం బస్క జిల్లాతో చేర్చబడింది.
బార్పేట జిల్లా వైశాల్యం 3245. వైశాల్యపరంగా రష్యా లోని ఇతురప్ ఐలాండ్ వైశాల్యానికి సమం..2006 గణాంకాలను అనుసరించి పచాయితీ రాజ్ మంత్రిత్వశాఖ భారతదేశ జిల్లాలు (640) లో వెనుకబడిన 250 జిల్లాలలో బార్పేట జిల్లా ఒకటి అని గుర్తించింది. .బ్యాక్‌వర్డ్ రీజన్ గ్రాంటు ఫండు నుండి నిధులను అందుకుంటున్న అస్సాం రాష్ట్ర 11 జిల్లాలలో ఈ జిల్లా ఒకటి.
సొర్భొగ్ కోక్రఝార్ పార్లమెంటు నియోజకవర్గంలో భాగంగా ఉంది. మిగిలిన 5 బార్పేట పార్లమెంటు నియోజకవర్గంలో ఉంది.
బొంగైగావ్
అస్సాం రాష్ట్ర 27 జిల్లాలలో బొంగైగావ్ జిల్లా (అస్సాం : বঙাইগাওঁ জিলা) ఒకటి.బొంగైగావ్ జిల్లాకేంద్రంగా ఉంది. జిల్లా వైశాల్యం 2510చ.కి.మీ.
బొంగైగావ్ జిల్లా 1989లో గోల్‌పారా మరియు కోక్రఝార్ జిల్లా నుండి కొంత భూభాగం వేరుచేసి ఏర్పాటుచేయబడింది. 2004లో ఈ జిల్లా నుండి కొంతభూభాగం వేరుచేసి చిరంగ్ జిల్లా ఏర్పాటు చేయబడింది .
బొంగై జిల్లా వైశాల్యం 172చ.కి.మీ. వైశాల్యపరంగా ఈ జిల్లా రియూనియన్‌కు సమానం. బొంగైగావ్ జిల్లా తూర్పు సరిహద్దులో బార్పేట జిల్లా, దక్షిణ సరిహద్దులో బ్రహ్మపుత్ర మరియు ఉత్తర సరిహద్దులో కొక్రఝార్ జిల్లలు ఉన్నాయి.
2006 గణాంకాలను అనుసరించి పచాయితీ రాజ్ మంత్రిత్వశాఖ భారతదేశ జిల్లాలు (640) లో వెనుకబడిన 250 జిల్లాలలో ... జిల్లా ఒకటి అని గుర్తించింది . బ్యాక్‌వర్డ్ రీజన్ గ్రాంటు ఫండు నుండి నిధులను అందుకుంటున్న అస్సాం రాష్ట్ర 11 జిల్లాలలో ఈ జిల్లా ఒకటి.